DP elonze obukulembeze obuggya e Mukono; Kagimu, Zirimala, Lutaaya, Nkangi nabalala balondeddwa - Watchdog Uganda\nDP elonze obukulembeze obuggya e Mukono; Kagimu, Zirimala, Lutaaya, Nkangi nabalala balondeddwa\n10th July 2020 at 15:35\nKagimu ku kkono eyalondeddwa ku bwa Ssentebe bwa DP e Mukono ne Julius Nkangi omumyuka w'omwogezi we kibiina\nEkibiina kya Democratic Party olunaku lwe’ggulo kyalonze obukulembeze obuppya obugenda okuddukannya ekibiina mu district ye Mukono.\nOlukiiko olwalondeddwa lukulemberwa mayor we’kibuuga Mukono George Fred Kagimu kati nga ye ssentebe omuggya namyukibwa Badru Lutaaya, Francis Lukyamuzi ye muwandiisi namyukibwa James Kasirivu, Omutaka Kaddu Namutwe ye yalondeddwa ku buwaniika so nga Zirimala Kiggundu ye mwogezi we’kibiina namyukibwa Nkangi Julius Omuliika we Kyaggwe nabalala.\nKinajjukirwa nti ekibiina kya DP mu district ye Mukono kirimu ebiwaayi bibiiri okuli ekikiririza mu mubaka Betty Nambooze Bakireke akikirira ekibuuga Mukono mu lukiiko lwe’ggwanga olukulu wamu nekikiririza mu mayor we’kibuuga kyekimu George Fred Kagimu nga bano mu kalulu agaggwa mu 2016 gwali gubasaza mu kabbu era nga kigambibwa nti omu ye maama wa munne mu byobufuuzi nti naye bafuuna obutakanya wakati mu lugendo era nga kati bali kabbwa na Ngo!\nMu kulonda kuno abava mu nkambi ya Nambooze tebalabiseko era nga nababadde basobodde okujja ku Festino Cite okulonda wekwabadde tebakiriziddwa kuyingira olwensonga ezitalambuludwa bulungi.\nOmubaka Betty Nambooze yabadde ssentebe wekibiina kino okutuusa gyo lyabalamu bweyategeza nti tagenda kuddamu kwesimbayo okusoboola okuwa omwagannya abalala.\nEbiwaayi bino bize bigugulana naye nga entabwe evira ddala ku ntiiko mu bukulembeze bwekibiina era nga ekiwaayi kya Nambooze kyagobako ssentebe wekibiina mu ggwanga Norbert Mao obutaddamu kulinnya kigere mu Mukono bwebali bategeka Dp re-union okuzamu ekibiina kyabwe amannyi nga bamuvunana okukuta ne Kagimu okutuuza enkiiko mu Mukono ate nga ssentebe wekibiina ali mu ddwaliro.\nSsentebe omulonde George Fred Kagimu yaweeze okusosowaza okugatta banakibiina ekirabiika nga kyabulukuukamu buli kiseera naye ekibuuzo kiri nti kino kinasobooka kitya nga ssentebe yomu kubakulembera ebiwaayi ebigugulana.\nTags: Badru LutaayaDemocratic PartyGeorge Fred KagimuJulius NkangiZirimala Kiggundu


Pulezidenti Museveni alonze Haji Kiyimba okumuyambako okukulakulanya abantu mu kitundu kya Buganda - Watchdog Uganda\nOMUKULEMBEZE we Ggwanga era nga ye Ssentebe we kibiina kya NRM ekiri mu buyinza Yoweri Kaguta Museveni alonze Meeya we Kyengera Haji Abudu Kiyimba okumukwasizaako ku mulimu gwaliko ennaku zino ogw’okukunga abantu be okwekulakulanya nga bayita mu nyingiza y’amaka mu ttundu ttundu lya Buganda.\nHaji Kiyimba era nga ye Ssentebe wa NRM mu Disitulikiti ye Wakiso kati yagenda okumyuka Habib Seruwangi ono nga yakulira ekibinja ekyalondebwa gye buvuddeko okuyamba ku Pulezidenti mu kitundu kya Buganda, nga ekifo kino kibaddemu Hon Patrick Nakabaale eyawereddwa emirimu ku kitebe ekikulu ekya Ssentebe we kibiina e Kyambogo.\nBwabadde amukakasa ku mulimu guno omukwanaganya we mirimu mu kitundu kya Buganda Habib Seruwagi agambye nti agambye nti omukulembeze yasazeewo Haji Kiyimba ajje yenyigire buterevu mu mirimu egigenda okukolebwa nga asinziira ku ngeri gyakolamu emirimu gye nga tatiisibwa tiisibwa bwaba asazeewo okukola saako n’okuba owamazima mu byakola.\nSeruwagi yagambye nti bagenda kukozesa obumanyirivu mu byobukulembeze Kiyimba bwalina, okusobola okulaba nga batuukiriza ebigendererwa bya Pulezidenti saako ne nkulakulana gyayagala okutuusa ku bantu be abaawansi.\nYe Haji Kiyimba yeeyamye okukola obutebalira okulaba nga atuukiriza omulimu ogwamuwereddwa mukamaawe sentebe we kibiina ekiri mu buyinza era nga ye Pulezidenti we Ggwanga.\nEgypt's Pyramids FC unveils former Cranes manager Desabre as new boss


Bukedde Online - Emmere ennansi ya ttunzi ku katale ka Bulaaya\nEmmere ennansi ya ttunzi ku katale ka Bulaaya\nMuhoozi alambudde ffaamu ya Kabushenga: Akubirizza...\nOmwoleso gw’ebyobulimi ogwa Vision Group...\nAdded 14th January 2019\nABALIMI b’ensigo bakubiriziddwa okuziwandiikako ebitabo n’okuzisomesa abantu abalala okusobola okuzikuuma n’okutumbula obulimi obwesigama ku butonde.\nAbalimi nga basoma kummere ennansi mu mwoleso e Mukono.\nDr. John Waswa Mulumba, okuva mu kitongole kya NARO bwe yabadde asisinkanye abalimi b’ensingo z’ebika by’ebirime binnansangwa, e Mukono ku Klezia mu nsisinkano eyategekeddwa ekitongoe kya PELUM Uganda yagambye nti obutabeera na buwandiike ku bintu byaffe kimu ku bibireeta okubula n’abalala okubitutwalako nga balaga nti byabwe.\n“Kiruma okulaba nga bajjajjaffe abataasoma baasobola okukuhhaanya ebika by’emmere ebisoba mu 100 kyokka nga leero bw’oyita mu myoleso egy’enjawulo osangayo ebika by’emmere ebitawera 20.\nSsinga tetubaako na kye tukola mu bwangu tugenda kutuuka okubeera nga tetukyalina mmere nnansi”, Dr. Mulumba bw’agamba.\nYennyamidde okuba ng’emmere eriibwa era emanyiddwa ya bika nga bitaano byokka omuli amatooke, omuceere, kasooli, ehhano, muwongo ne lumonde so nga Uganda erimu ebika by’emmere ebirala ntoko omuli, emmere y’omu ttaka nga kaama, kyetutumula, ebisebe, amakobe n’endala.\nEnva kati tumanyi bijanjaalo, binyeebwa na soya byokka, kyokka nga mu Uganda twalina enva nnyingi omuli; ebigaaga, empoca, obuyindiyindi, empindi, entungo, empande n’ebirala nga kati bw’obyogera bangi tebabimanyi ate abalala balowooza bya kikadde kyokka bye byakuumanga bajjajjaffe nga balamu bulungi n’okubawangaaza.\nEmmere nansangwa nnungi eri obulamu bwaffe kuba teyeetaaga ddagala lya kugifuuyira okubala ne kitegeeza nti n’omuntu agenda okigirya nga terina bulabe bw’egenda kumutuusaako era emmere eno eri ku ttunzi naddala ku katale ak’omu nsi ez’e Bulaaya.”\nMulumba agamba nti, emu ku ngeri ezisobola okuyitibwamu okukuuma emmere eno kwe kugiwandiikako ebitabo kuba ekintu ekiteereddwa mu buwandiike si kyangu kya kusaanyizibwawo.\n“Ebitabo bingi ebiwandiikiddwa kyokka tetufunanga muntu yenna awandiika ku mmere yaffe nnansangwa. Kino kivuddeko ebika by’emmere bingi okusaanawo n’ebirala okusuulibwa kyokka ng’emigaso gye birina ntoko”, Mulumba bw’agamba.\nYagambye nti, baakwongera amaanyi mu kitongole kya Gavumenti ekivunaanyizibwa ku kuwandiisa n’okutereka ensigo zinnansangwa okulaba nga kibunyisibwa mu bitundu by’eggwanga n’okwongera okumanyisa abantu emirimu gyakyo.\nHarriet Ndagire Ssempeebwa akulira PELUM Uganda agamba nti, olukuhhaana luno lwagobereddwaamu okutumbula n’okukuuma ensigo y’emmere ennansi n’ennima egoberera obutonde nga bagimanyisa abantu.\n“Twagala okwongera okutumbula n’okukuuma emmere yaffe ennansi okulaba ng’ekuumibwa nga tusomesa abantu engeri y’okukola ensigo eno, okugikuuma, okugirima n’ebirala okulaba ng’ebyafe tebisaanyizibwawo”, Ndagire bwe yagambye.\nAbalimi ssekinnoomu n’abeegattira mu bibiina eby’enjawulo beetabye mu lukuhhaana luno n’omulanga eri gavumenti okubayamba okussaawo enkola ezisobozesa okukuuma n’okutumbula emmere ennansi.\nEmize gy’abazimbi egiremesa abantu okuzimba ennyumba ne ziggwa


UGNEWS24 - GIWUNYE! Okufa kwa Oulanyah, Museveni alagidde Poliisi babakwate\nGIWUNYE! Okufa kwa Oulanyah, Museveni alagidde Poliisi babakwate\nPulezidenti Yoweri Kaguta Museveni akangudde ku ddoboozi ku bantu abali mu kutambuza amawulire ku nfa ya Jacob Oulanyah\nOulanyah abadde sipiika wa Palamenti y’e 11 nga yafiiridde mu ggwanga erya America nga 20, March, 2022.\nOkuva ku Ssande, waliwo abantu abali mu kutambuza amawulire n’okusingira ddala ku mukutu ogwa Face Book nti Jacob Oulanyag yafudde butwa.\nAbamu ku bagamba nti Oulanyah yafudde butwa kuliko ne Fred Kajjubi Lumbuye ali mu nsi z’ebweru.\nWabula Pulezidenti Museveni agamba nti bakooye abantu abali mu kutambuza amawulire ag’obulimba nga beyambisa emitimbagano.\nPulezidenti Museveni bwe yabadde ayogerako eri ababaka ba Palamenti mu kisaawe e Kololo oluvanyuma lw’okulonda Anita Annet Among myaka 48 ku bwa sipiika ne Thomas Bangirana Tayebwa myaka 41 ku ky’okumyuka sipiika, yagambye nti akooye abantu abali mu kweyambisa ekiseera kino okutambuza obulimba.\nMuseveni agamba nti Oulanyah abadde mulwadde okumala ebbanga ddene nga kyewunyisa abantu okudda mu kutambuza ebigambo nti yafudde butwa.\nAmangu ddala, Pulezidenti Museveni yalagidde ebitongole ebikuuma ddembe omuli Poliisi okunoonya abantu bonna, abagamba nti Oulanyah yafudde butwa.\nAgamba nti omuntu singa agamba nti Oulanyah yafudde butwa, Poliisi erina okumunoonya, okuyambako mu kunoonyereza okuzuula ekituufu ekyasse abadde sipiika Oulanyah.\nOkusinzira ku minisita w’ebyamawulire Dr. Chris Baryomunsi, Oulanyah yafudde Kkansa. Agamba nti Oulanyah abadde alina Kkansa mu lubuto era amulumidde ebbanga nga kiswaza abantu okudda mu kutambuza amawulire amafu.\nEntekateeka z’okuziika Oulanyah!\nOluvanyuma lwa Palamenti okulonda sipiika wa Palamenti n’omumyuka we ku Lwokutaano, essaawa yonna Gavumenti egenda kufulumya entekateeka z’okuziika Oulanyah n’okomyawo omulambo.\nSipiika wa Palamenti omuggya Anita Among agamba nti Oulanyah agenda kuziikibwa mu kitiibwa kya sipiika.\nMu byafaayo bya Uganda, Oulanyah ye sipiika wa Palamenti eyasoose okufiira mu ntebe.\nEbirala ebifa mu ggwanga – https://www.youtube.com/watch?v=lsvYh0wLsBw\nTags: 89.5 fm galaxya kagoma bobi winebig bang galaxy fm 2019big bang galaxy fm 2020bobi wine academic papersbobi wine agebobi wine arua newsbobi wine breaking news todaybobi wine bukedde newsbobi wine bus duniabobi wine byekwaasobobi wine campaignbobi wine carsbobi wine childrenbobi wine credentialsbobi wine educationbobi wine net worthbobi wine newsbobi wine news aljazeerabobi wine news latestbobi wine news today in ugandabobi wine news updatesbobi wine nonstopgalaxy f.mgalaxy fmgalaxy fm 100.2galaxy fm 100.2 gossipgalaxy fm 24galaxy fm 24 livegalaxy fm 92.0 livegalaxy fm apkgalaxy fm appgalaxy fm athensgalaxy fm award winnersgalaxy fm contactsgalaxy fm countdowngalaxy fm directorgalaxy fm facebookgalaxy fm frecventagalaxy fm freestylegalaxy fm greecegalaxy fm greece radiogalaxy fm kansangagalaxy fm kildaregalaxy fm latest newsgalaxy fm locationgalaxy fm malawigalaxy fm malawi onlinegalaxy fm mixesgalaxy fm morning sagagalaxy fm music listgalaxy fm newsgalaxy fm news nowgalaxy fm night breezegalaxy fm old womangalaxy fm ownergalaxy fm presentersgalaxy fm presenters 2020galaxy fm programgalaxy fm radio online ugandagalaxy fm romaniagalaxy fm scotlandgalaxy fm spaingalaxy fm top 7galaxy fm top 7 countdowngalaxy fm ugandagalaxy fm uganda newsgalaxy fm uganda onlinegalaxy fm uganda presentersgalaxy fm ukgalaxy fm whatsapp numbergalaxy fm yorkshiregalaxy fm youtubegalaxy fm zzina kampala ugandagalaxy fm zzinnagalaxy fm/awardsgalaxy note 2 fm radiogalaxy note 4 fm radiogalaxy note 5 fm tunergalaxy note 8 fmgalaxy s 10 fm radiogalaxy s fm radiogalaxy s10 5g fm radiogalaxy s10 exynos fm radiogalaxy s3 fm radio bluetoothhed kandi galaxy fmhypergalaxy fmjojo galaxy fmkenzo at galaxy fm newsla galaxy fm 2019la galaxy fm19la galaxy fmslittle jaw galaxy fmlittle joe galaxy fmradio galaxy fm frequenzsamsung galaxy fm radio bluetoothwatchdog latest news about hhwatchdog news networkwatchdog news sri lankawatchdog news ugandawatchdog news.orgwww.galaxy fm 100.2


Nnoonya musajja ampasa mmutwale mu Amerika\nRosemary omusawo ajjanjaba abantu agamba nti abasajja b’omu Amerika bamulemeredde olw’ensonga nnyingi z’atayagala kwogera wabula agamba nti bangi balina embaliga mu bufumbo.\nWUUNO omukyala Munnayuganda abasajja Abamerika gwe balemeddwa. Anoonya musajja ku butaka mu Uganda ng’agamba nti be balimu ekyama.\nOno ye Rosemary Muyama, 38, azaalibwa Mbale kyokka ng’amaze emyaka 15 mu Amerika. Abeera ku kyalo North Hollywood mu kibuga Los Angeles mu ssaza ly’e California.\nAlina abaana babiri abawala abali wakati w’emyaka 16-18 be yazaalira mu Uganda nga tannagenda mu Amerika era nga nabo kati yabatwala mu Amerika.\nKy’ava ayagala okuggya omusajja e Uganda naddala nga mukomole, muwanvu, mweru, tafaayo ku kya bugagga oba talina ssente si kikulu kubanga ye alina bye yeekoledde mu Amerika n’ewaabwe e Mbale. Tafa ku ddiini kyokka tayagala Musiraamu.\n“Omusajja ono yandibadde amanyi Katonda ate nga si mwavu nnyo kubanga ayinza okuba ng’ekimwavuwaza butabeera mukozi. Noolwekyo njagala atankaluubirize nga munafu nnyo. Yandibadde alina omulimu gw’abadde akola so si abalera engalo.\nNjagala ali wakati w’emyaka 38 ne 45. Oba alina abaana si kizibu kubanga nange mbalina,” bw’agattako. Agamba nti bw’amaze okwekolera ssente ze, asazeewo afune omusajja balye obulamu kyokka ne bwe bazaalayo omwana omu ayongere okubagatta si kizibu.\nYategeezezza omusasi wa Bukedde eyamusanze mu Amerika nti, amwagala amuweereze ebimukwatako bwe banaasiimagana, ye ajja kujja mu Uganda babagatte mu bufumbo Obutukuvu amutwale nga bba mu Amerika.\nEnnamba y’essimu gye yabawadde okukubako eri +18182317568.


Bukedde Online - Ab'e Kyebando balumiriza poliisi okubasaba ssente\nAb'e Kyebando balumiriza poliisi okubasaba ssente\nBayodde 38 mu loogi za DAIDO\nPoliisi y'e Wobulenzi bagigoba mu kizimbe\nABATUUZE b’e Kyebando Kisalosalo bakukkulumye olw’abaserikale ba poliisi y’omu kitundu be balumiriza okubasaba ssente okuli ez’entambula okusobola okukola ku nsonga zaabwe.\nBino baabitegeezezza akulira ekitongole kya poliisi ekitabagana n’omuntu waabulijjo mu Kampala n’emiriraano, Anatoli Muleterwa gwe baagambye nti abaserikale bano basussizza okubasaba ssente basobole okubakwatira abazzi b’emisango.\n“Kyennyamiza okugenda ku poliisi n’oggulawo omusango ng’omuntu yeetaaga okukwatibwa naye ate abaserikale ne basooka bakusaba ez’entambula simanyi oba kikkirizibwa,” Rose Namara bwe yeebuuzizza mu lukiiko olwatudde ku Lwomukaaga.\nYagambye nti kino kibalemesezza okuddayo ku poliisi okuggulawo emisango ku bantu abakyamu kuba tebaba na ssente zaakubasasula.\nYategeezezza nti ebiseera ebimu bayita abaserikale okugenda awali obuzibu kyokka ne balwawo okusitukiramu nga kino kireetedde obumenyi bw’amateeka n’ettemu okweyongera.\nWabula Muleterwa yategeezezza abatuuze nti tewali ssente yonna erina kuweebwa muserikale kuba baliwo kuweereza bantu nga babakuuma n’ebyabwe ng’asaba ssente aba amenye mateeka era yeetaaga kukangavvula.\n“Temuddayo kusasula baserikale ssente yonna kuba baliwo kubaweereza era abawaayo ssente mwe mubamanyiizizza era mukikomye,” bwe yagambye\nYagasseeko nti abaserikale abamu tebaagala kukola era nga be bamu abasaba ssente n’ategeeza nti abamu babazzizzaayo mu ttendekero lya poliisi e Masindi bongere okubangulwa.\nYategeezezza nti mu nteekateeka empya ze balina, buli Muluka oguli mu Kampala gugenda kufuna poliisi eyeetongodde nga kino bakikoze okusobola okusembeza empeereza za poliisi okumpi n’abantu.\nYasabye abantu obutasirikira bakozi ba bikolobero n’okuloopa abaserikale ababayisa obubi basobole okubakangavvula.\nAb’e Kyebando balumiriza poliisi okubasaba ssente\nPaasita Mulinde asabye Gavt. esseewo etteeka ekkakali ku batunda asidi\nOmu yafiiridde mu kabenje e Kasubi bana ne batwaliba nga bataawa


Bukedde Online - ‘Siyinza kuganza mwana ne kitaawe\n‘Siyinza kuganza mwana ne kitaawe\nBazzeemu okutiisatiisa omubaka\nABATUUZE b’e Namungoona baalabye katemba omukozi ne mukama we bwe beerangidde ebisongonvu lwa kumugoba ku mulimu n’agamba nti, kino kyavudde ku kugaana kuganza mukama we.\nSaluma (azingiridde omutwe ne Kisekka (ku ddyo) ate mu katono bw’afaanana.\nBya PATRICK KIBIRANGO ne LAWRENCE MUKASA\nOmukazi eyategeerekeseeko erya Saluma lyokka yatandika okukola ne mukama we Musa Kisekka mu December wa 2019 bwe yamukwasa obuvunaanyizibwa bw’okuddukanya ekirabo ky’emmere ekisangibwa e Namungoona ku zooni ya Luyinja. Kisekka agamba nti yagenze okulaba nga takyalina ssente z’afunamu nga bwe baali bakkiriziganyizza ne Saluma kwe kusalawo okumugoba ku mulimu.\nSaluma yagambye tayinza kumuwummuza ku mulimu n’agenda ngalo nsa kubanga naye aliko ssente ze yayongeramu kye yavudde asiba ebimu ku bintu ebibadde bikozesebwa mu kirabo ky’emmere okwabadde omufaliso, amaseffuliya, amasowaani, essigiri, ebidomola n’ebintu ebirala n’abitwala gye yapangisizza.\nEno Kiseka gye yamulumbye okubanja ebintu bino n’ekyaddiridde kwe kwasanguza\nebyama byabwe Saluma ’amulangira nti, yamugobye lwakwagala kumufuula mukyala we nnamba bbiri bwe yagaanyi ensonyi n’azifuula obusungu.\nSaluma yannyonnyodde nti Kiseka yamuperereza n’amugaana kubanga ekisooka amulaba nga kitaawe kubanga yasoma ne mutabani wa Kisekka mu ssomero lya Namungoona High era nga yali yamuganza nga yali tayinza kugatta mwana ne\nkitaawe ng’alaba kino kivve.\n“Byonna nabinnyonnyola Kisekka n’alemerako nti, ekyo si kikulu okutuusa bwe yalabye nga sigenda kukyusa we nsibidde kwe kusalawo angobe”,\nSaluma bwe yategeezezza abantu abaabaddewo. Kisekka musajja mufumbo era amaka ge gali Namungoona .\nKiseka yakkirizza nti ddala kituufu abadde akwana Saluma era baagendako n’okwekebeza musaayi kyokka bwe baatuuka eyo Saluma n’amugamba nti, okwekebeza omusaayi amala budde kubanga alina omusajja gwe yalina ng’alina akawuka era ye Kisekka kwesika n’amwesonyiwa.\nSaluma yamuzzeemu n’amugamba nti, mulamu nnyo ekyo yakikola kumalamu Kisekka maanyi asobole okumwesonyiwa kubanga yali amulemeddeko nnyo ate\nng’awulira abantu bagamba nti, aganzaganza obuwala obuto ku kyalo okwo. Ssaalongo Lutaaya ayafunira Saluma ennyumba ewa Kisekka agamba nti abadde\nakiwulira nti baafuuka dda mwami na mukyala.\nNaye ekimuggye enviiri ku mutwe okulaba nga Kisekka aggya ku Saluma emifaliso emikadde, ebikopo n’obuseppiki bye yamugulira mu mukwano.\nBino gye byaggweeredde nga Kisekka asinzizza Salumaamaanyi n’amutwalako ebintu byonna bye yabadde atutte mu kazigo ke akapya.\nGolola akubye Omuhungary n'asitukira mu musipi gw'ensi yonna\nAlumiriza aba Bodaboda 2010 okutta mutabani we


TEWEVUMA LWA BUSAJJA BUTAWEERA - The Bed Room Teacher\nTEWEVUMA LWA BUSAJJA BUTAWEERA\nObuswandi bw’omukazi buli mu sentimita ttaano zokka\nKU nsi tekuli kimalamu musajja maanyi nga mukazi kumupima busajja bwe! Era abasajja bangi bwe bazuula nti obusajja bwabwe butono abamu bwe bajerega nti tebuwera ng’eby’okukwana babinnyuka.\nBano b’owulira nga bakutte abaana abato oba okuteega abakazi ku makubo ne mu nnimiro ne beemalira eyo eggoga. Kituufu nti abasajja bonna tebenkanankana mpozzi nga bw’olaba engalo z’omuntu. Naye nga buli lugalo bw’oyinza okulukozesa n’omatiza mukazi wo ng’ate nazo tezenkanankana, naawe ow’obusajja obutono teweekomoma.\nOsobola bulungi okumatiza munno n’agenda ng’akutenda obukugu. Omusajja atawera y’afaanana atya? Abakugu mu by’okwegatta n’enkula y’omuntu bagamba nti obusajja bw’omuntu obw’ekigero bwe buba bwereeze buweza yinsi 7 (ze sentimita nga 13). Kyokka waliwo abasajja nga bambi obuninkini bwabwe ne bwe buba bwereeze butya tebusussa yinsi bbiri (ze sentimita 5).\nAb’ekika kino be batera okwekomoma n’okwekubagiza ne batuuka n’okutya okwegatta nga balowooza nti bajja kuyisibwamu amaaso n’okubajerega.\nBassebo temusaanye kwekomoma n’omulundi ogumu bwe guti. Abakugu bagamba nti omusajja ow’obusajja obuweza sentimita ettaano zokka naye asobola okunywesa omukazi amazzi.\nEmbugo z’omukazi okuva ku mimwa okutuuka munda gye zikoma ziweza sentimita 15 (ze yinsi 7 oba ekitundu kya ffuuti). Kyokka obwagazi bw’abakyala businga kubeera awo ku ngulu mu sentimita ettaano ezisooka.\nKale ggwe alina obusajja obumpi abadde akiyita ekizibu, biveeko. Oweebwa amagezi g’okwesiba ku kakodyo ak’e Mbarara kuba kko tekeetaaga muntu kugenda munda nnyo. Okanya kukuuta ku mumwa n’olyoka osumulula Obuswandi, ppata ze zonna ne zita n’atajulirira n’oyo eyabaza embuukuuli.\nEkirala, ne bw’oba omuyingidde, tofa ku kumutuuka wala gy’otoosobole. Ggwe zannyira awo ku bisenge by’obukyala nga bw’oggyayo katono olabe bw’otoomunywese tampeko za mazzi. Akakodyo kano kakola nnyo kuba omukazi bw’otomutuuka wala abeera nga gw’otakulako obutakuzi n’omukuumira ku bunkenke era n’olutemya lw’eliiso teruwera ng’asunga mata.\nAkakodyo akalala, ebirowoozo bisse ku ky’oliko eky’obusajja obutawera kyerabire. Abakazi kye baagala ye muntu alwa mu kisaawe n’oyo amanyi okucanga. Ggwe bateebi ba ggoolo bameka abenkana Ofono “mukama amuwummuze mirembe”?\nATE BWEMBA MALA MANGU NKOLENTYA? NZE OLUBA OKUYINGIRA MBA NJAGALA KUMALA! MPAKU MAGEZI KOJA\nKOJJA MPAKUMAGEZI MALA MANGU OLUBA OKWESSOGGA NABUNNYA MBA NJAGALA KUMALA BUMAZI\nBwe mba nina embolo eyakyama..


Bukedde Online - Engeri gy'ofuna mu mafuta g'e Bunyoro\nEssanyu n’amaziga ebiri mu ssente za looni...\nOKUSIMA amafuta kuyingidde omutendera oguliko ebifuna! Omudidi gw’ensimbi gwe bategese okuyiwamu kati gubadde tegunnalabwako era okufuna ku butitimbe buno, tandikirawo kati okutega.\nAwatuukira amafuta nga gaakava mu luzzi okusengejjebwa omulundi ogusooka.\nMu bbanga ery’emyaka 12 bukya amafuta gavumbulwa, omugatte gw’ensimbi ezaakateekebwamu zibalirirwa okubeera mu buwumbi bwa doola 3 n’ekitundu.\nWabula ku mulundi guno, ssente ezigenda okuteekebwamu zikubisaamu emirundi kumpi mukaaga mw’ezo zonna ezaakassibwamu.\nOluguudo olugenda mu kitundu kya Kingfisher awali enzizi endala.\nSsente ezibalirirwa okuteekebwamu ku mutendera guno zigenda kukunukkiriza mu buwumbi bwa doola 20. Ssente zino ziri mu miteeko ena:\n1 Okusima (new exploration) bagenda kuyiwamu obuwumbi busatu obwa doola\n2 Okutereeza ebifo we banaasima amafuta (development of fields) babaliridde obuwumbi munaana obwa doola\n3 Okuzimba payipu etambuza amafuta kwakuteekebwamu obuwumbi busatu n’ekitundu obwa doola\n4 Okuzimba essengejjero ly’amafuta (refinery) kuteekebwemu obuwumbi buna obwa doola.\nMu kiseera kino, bajeti ya Uganda eri mu buwumbi bwa doola munaana era okugiyiwamu obuwumbi obulala obukunukkiriza mu 20 kisuubirwa okuleeta enjawulo ey’amaanyi.\nAkulira ekitongole ekivunaanyizibwa ku mafuta mu ggwanga ekya Petroleum Authority Uganda (PAU) Ernest Rubondo yagambye nti, guno gwe mukisa buli Munnayuganda okutandika okunoga ku ssente z’okusima amafuta kubanga kati zigenda kubeera mu bungi.\nOluzzi lw'amafuta nga bwe lufaanana.\nENGERI GY’OFUNA KU SSENTE Z’AMAFUTA\nRubondo yagambye nti ng’oggyeeko okufuna emirimu (egy’ekikugu n’egitali gya kikugu) engeri ennyangu Bannayuganda gye basobola okufuna ku ssente zino kwe kwenyigira mu kuguza amakampuni agasima amafuta ebintu bye geetaaga okukozesa mu mulimu guno wamu n’ebyo ebiyamba abakozi.\nEmirimu 13,000 gye gibaliriddwa ku mutendera guno. Emirimu egisinga ku gino gya mikono ate emirala gya bayinginiya. Abantu abali wakati wa 100,000 ne 150,000 nabo baakufuna emirimu nga giva mu pulojekiti ezinaamerukawo nga zeekuusa ku kusima amafuta.\nKu baagala okukola bizinensi mu by’amafuta, ekikulembera mu byonna kwe kussaawo kkampuni era bw’omala okufuna ebiwandiiko byayo ng’ogiwandiisa mu makampuni agakkirizibwa okukola bizinensi mu by’amafuta.\nAsangiddwa ng’olina kkampuni, ggwe owandiisa mpandiise n’egattibwa ku lukalala lw’amakampuni agasunsuddwa mu nteekateeka eyatuumiddwa National Suppliers Database (NSD).\nAmakampuni agamaze okusunsulwa aba Petroleum Authority Uganda (PAU) ge gokka agakkirizibwa okukola bizinensi mu by’amafuta era kino ky’ekifuula okwewandiisa okubeera okukulu ennyo.\nAbakozi ba kkampuni esima amafuta eya CNOOC.\nTtani akakaadde kamu n’ekitundu ak’ebikozesebwa mu kuzimba bye babaliridde okukozesa ku mutendera guno.\nBizinensi ezitunuuliddwa ennyo mulimu eya wooteeri ne loogi okusuza abantu, okutunda ebyokulya n’eby’okunywa mu makampuni agasima amafuta n'okupangisibwa okukola ku by’entambula.\nAbalina ettaka mu bifo ebigenda okuzimbwako ekisaawe ky’ennyonyi n’awagenda okuyita payipu y’amafuta kw’ossa awagenda okuteekebwa eddongoosezo ly’amafuta nabo beesunga.\nAbamu ku bantu abatetenkanya, bazze bagula ettaka mu bifo ebyo kubanga enkulaakulana enaaleetebwa amafuta esuubirwa okulinnyisa ebbeeyi y’ettaka bafune amagoba.\nJjambula ayamba aziyira\nNnakawere weekwate entungo okufuna amabeere\nMuseveni ayogedde ebinaakolebwa 2016


Bukedde Online - Obadde okimanyi nti Butto wa molinga agezza amagi n'okukuuma enkoko nga tezirwalalwala ? Soma wano mu mboozi y'omukenkufu\nObadde okimanyi nti Butto wa molinga agezza amagi n'okukuuma enkoko nga tezirwalalwala ? Soma wano mu mboozi y'omukenkufu\nOmuwala alimbye abafumbo n'ababbako omwana\nObadde okimanyi nti Butto wa molinga agezza amagi n’okukuuma enkoko nga tezirwalalwala ? Soma wano mu mboozi y'omukenkufu\nButto okuva mu moringa\nMOLINGA bangi baamulima nga basuubidde okufuna akatale bamugaggawaliremu, wabula ne bigaana olw'okubulwa akatale wano n'ebweru. Ekibi akatale bwe kaabula ate ne wabulawo abamuyiiyaamu amangu okumugattako omutindo.\nBw'otunuulira Molinga eky'obugagga ekimusingako ye butto ava mu nsigo wadde abantu abamulima basinga kutunuulira makoola. Tusobola okugatta omutindo ku molinga naddala ensigo ne tuggyamu butto era ono amanyiddwa nga ‘Ben Oil', wa ttunzi mu nsi yonna.\nE Swaziland bamukozesa mu masaawa ag'ebbeeyi, ate amasaawa mwe bamuteeka, ekitongole kya FIFA ekitwala omupiira mu nsi yonna ge kikozesa okubala obudde omupiira kwe guzannyirwa.\nBakozesa molinga kuba si muzito ate nga tatalazza byuma nga kitegeeza nti, akatale ak'Abazungu bwe katyo tetusobola kukayingiramu nga tutwalayo makoola. Ensi nga China zimugaggawaddemu olw'okuba zikola butto ono ne zimuguza kkampuni zino ku ssente eziwera.\nAkozesebwa okusengejja amazzi okugaggyamu obucaafu n'okuziyiza obulwadde ng'omusujja gw'omu byenda, entumbi n'ebirala nga wano osobola okumunyweera mu mazzi.\nButto ono era akola nga woyiro gwe basiiga abaana ng'omukozesa teweeraliikiridde mu kifo ky'okukozesa pawuda.\nAyamba ku bantu abalina situka ng'omusiiga mu nviiri ate n'aziyamba okuguma ng'azikuuma nga nnamu bulungi.\nAbalunzi b'enkoko nga tezirya bulungi, mwekwate butto ono kuba aziyamba okukula obulungi n'okukola amagi amanene n'okuzongera abaserikale olw'ekirungo kya ‘Ben oil' ekyongera ku bwerinzi bw'omubiri.\nEbikoola n'ebimuli bya moringa\nMolinga ono era mulungi ku bantu abazimba ebigere naddala abakyala abali embuto. Osobola okunywayo amatondo 10 mu mazzi agabuguma n'otaasa embeera eno. l Alina obulwadde bwa puleesa osobola okunywa ku butto ono kuba ayamba okwoza amasavu amabi mu misuwa ekiyamba ku ntambula y'omusaayi ennungi.\nButto ono era ayamba okwongera ku bungi bw'abaserikale b'omubiri naddala mu bakyala abali embuto abatawaanyizibwa kandida, omusujja n'ebirala olw'okukendeera kw'abaserikale b'omubiri. Wano osobola okumunywa n'okumwesiiga naddala mu bitundu byekyama n'akutaasa ku bulwadde nga kandida.\nAbakyala bangi beesiiga ebizigo ebirimu ebiragalalagala ebiyingira mu mubiri ne bicankalanya obutoffaali bw'omubiri gwabwe nga kye kibaviirako okufuna ebintu ebitalina kubabeerako ng'ebirevu.\nKino kiri bwe kityo kuba ekirungo ekya ‘steroids' ekibeera mu bizigo bino kyongeza ekirungo ekisangibwa mu mubiri gw'abasajja ekya ‘testosterone' ekivaako omukazi okukulang'abasajja.\nButto wa molinga ayamba okukwataganya ebirungo by'omubiri gamba empulirizo z'omubiri. Bw'obeera oyagala okwetaasa ku mbeera eno, weesiige butto wa molinga ng'ebizigo era mu mawanga nga Bufalansa, ebizigo ebirimu butto wa molinga bya ttunzi. l Butto wa molinga ayamba okukkakkanya sukaali olw'ekirungo kya asidi ekimulimu ekikkakkanya sukaali.\nButto ono era mulungi ku bantu abalina ekizibu ky'okuzimba eddookooli kuba alimu omunnyo gwa ‘Selenium' n'eminnyo emirala nga ‘Iodine' egiyamba omuntu okuziyiza n'okujjanjaba obulwadde bw'eddookooli.\nButto ono era mulungi ku bantu abamenyeka enjala n'abakala emimwa nga wano omusiiga ku njala ne ziguma, okumusiiga ku mimwa nga liipusitiiki.\nOsobola okumufuuyira ku bimera ng'ossa amatondo 20 mu liita z'amazzi 20 n'ofuuyira nga kino kiyamba ebikoola obutayokebwa nnyo musana naddala mu biseera by'ekyeya.\nButto ono ayamba ku bantu abalina obulwadde bw'ensigo kuba aziyiza omunnyo gwa Sodium okuyitirira mu nsigo ng'agunuunamu.\nGgwe eyeewulira ng'oli munafunafu, osobola okukozesa butto ono n'akuyamba okukwongera amaanyi mu mubiri n'okuzimba omubiri kuba alina omunnyo oguyamba mu kuzimba amagumba, Potassium ayamba omutima era omuntu amukozesa abeera mulamu ddala. Julius Nyanzi owa Prof Bioresearch asangibwa ku Equatorial Mall edduuka nnamba 152 mu Kampala. Mufune ku 0702061652 / 0779519652.\n6 basimattuse okufiira mu ttakisi ebuseeko omupiira ne yeevulungula\n16 basimattuse akabenje ka takisi ku lw'e Masaka


Bukedde Online - DP esekeredde Balaam ku bya People Power: 'Omala budde bwo'\nBaminisita bakkaanyizza ku kya Museveni okusigala ng'agabira abantu ssente\nKCCA etutte Pearl of Africa Hotel mu kkoot...\nDP esekeredde omutegesi w’ebivvulu Balaam Barugahara olw’okuwandiisa ‘People power’ ng’ekibiina ky’obwannakyewa n’egamba nti ali mu kwonoona biseera bye kuba eno ‘’ ŋŋombo bugombo’’ ng’okukiggyako tekirina kine kye kigenda kukyusa ku ndowooza za bantu.\nOmubaka wa Kyadondo East Robert Kyagulanyi amanyiddwa nga Bobi Wine y'abadde akozesa eŋŋombo ya ‘People power' ekozesebwa ekisinde ky'ebyobufuzi ekigezaako okusiguukulula Pulezidenti Museveni .\nAba ‘People power' babadde bambala bimyuufu ng'akabonero kaabwe. Kyokka Balaam , People Power yagiwandisizza ng'ekibiina ky'obwannakyewa n'ebyambalo ebimyuufu n'ebiwandiisa ng'ebibye.\nOmwogezi wa Pulezidenti wa DP, Fred Mwesigwa agambye bannamawulire mu Kampala nti ekibiina kino kiri wamu n'ekisinde kya Bobi Wine ekibadde kiyitibwa ‘People Power' era bagenda kutegekayo akababi mu bbanga eritali ly'ewala.\n‘'Jjajja wa Bobi Wine yali wa DP. Taata wa Bobi Wine yali wa DP era mwalaba engeri gye twamuzikamu. Muganda wa Bobi Wine , Eddie Yawe naye wa DP.\nDP erina akakwate ka maanyi ne Bobi Wine wamu n'ekibadde kiyitibwa ‘People Power' era tewali agenda kututangira kugenda mu maaso. Ebyo Balaam by'aliko ayonoona budde bwe. People Power ŋŋombo bugombo,'' Mwesigwa bw'agambye.\nMwesigwa agambye nti Bobi Wine asobola okukozesa ekikonde.\nAb'e Gomba bagobye COA ne bamulangira okubeera ow'ekibogwe\nPoliisi esse omutuuze e Gomba mu kwekalakaasa olwa Bobi Wine


90 basubiddwa okw'egatta ku LDU, babadde bakozesa enjaga n'omwenge. - Watchdog Uganda\n90 basubiddwa okw’egatta ku LDU, babadde bakozesa enjaga n’omwenge.\nBya Moses Kizito Buule.\nABAVUBUKA abasoba mu 90 basubiddwa okwessogga eggye ekkuuma byalo (LDU) nga entabwe eva ku ndwadde ezibasumbuwa.\nCol. Ronald Bigirwa akulira okuwandiisa mu kitundu kino agamba nti Abavubuka mu bitundu bino tebefaako kwejjanjaba ndwadde omuli eziretebwa okunywa ebilagalalagala nga siggara, enjaga n’omwengwe, nti era bakizudde nga abasinga kubo ebibumba n’amawuggwe bilwadde kyokka nga bakyali mu myaka mito.\n“Oluvanyuma lw’okwekebejja abavubuka bano tukizudde nga abasinga kubo balwadde, ate ekisinze okutwewunyisa abali mu myaka gy’etubadde twagalira ddala bebalwadde, ate abaliko mu myaka emikulu bbo balamu bulungi, kale kino kituzizzaamu emabega katono.” Col. Bigirwa bwe yategezezza.\nYagambye nti abamu babasanze balina akawuka ka kiryatabaala, abalala nga balina enkovu nnyingi ku mibiri gyabwe, songa n’abandi tebakyalina mmanyo mu kamwa.\nYasabye abazadde okw’ekubiriza okutwala abaana mu malwaliro bagemebwe nga bakyali bato nti ne bwe baba bakuze bagemesebwe obulwadde bwa Hepatitis B nti kubanga bakizudde nti mu ma Disitulikiti omuli, Yumbe,Adjumani, Arua, Koboko, Maracha, Moyo, Nebbi, and Zombo babusanzeeyo nga bungi ddala.\nWabula oluvanyuma basobodde okuwandiisayo abawera 140 abatwaliddwa okutendekebwa.\nEnkola eno yatekebwawo Pulezidenti Yoweri Museveni oluvanyuma lw’abatemu abakozesa emmundu okutta abantu ab’enjawulo nga bakozesa emmundu, n’alagira bawandiike abavubuka okwegatta ku Ggye lya LDU nga omulimu gw’okuwandiisa yagukwasa UPDF.\nPreviousWhy do women gossip, especially in saloons?\nNextOPINION: Government hasn’t asked for Political Dialogue


Bukedde Online - Omulambo gw'ofiisa wa poliisi gwayidde ne guggwaawo\nLooya bamuyingizza mu mivuyo gy'ettaka\nOmulambo gw’ofiisa wa poliisi gwayidde ne guggwaawo\nOmugenzi Christine Alalo\nESSUUBI ly'okuzza omulambo gwa ofiisa wa poliisi Christine Alalo, omu ku bantu 157 abaatokomokedde mu nnyonyi ya Ethiopian Airlines kyenkana teririiwo bwe kizuuliddwa nti oludda kwe yabadde atudde, omuliro we gwatandikidde ng'ennyonyi yaakagwa ku ttaka era abasaabaze bonna abaabadde batudde mu mitto ku ludda olwo baayidde ne bafuuka evvu.\nAba kkampuni ya Ethiopian Airlines baakatemye aba famire ya Alalo eggulo wakati mu nteekateeka ezaakoleddwa poliisi ya Uganda okusindika ttiimu okugenda e Addis Ababa okwawula omulambo gwa Alalo ku mirambo emirala gusobole okuzzibwa mu Uganda aziikibwe mu bitiibwa.\nTtiimu eyalondeddwa okugenda mu Ethiopia okukola ku by'okuzza omulambo gwa Alalo yakulembeddwaamu omusawo omukulu owa poliisi ya Uganda Dr. Moses Byaruhanga, mukulu wa Alalo, James Okello n'omu ku bamulekwa Alvin Asiimwe. Mulekwa owookubiri Emmanuel Ahimbisibwe asangiddwa mu Canada gy'agenda okuva okwegatta ku ttiimu e Addis Ababa.\nPeter Elamu, nga ye mwannyina wa Alalo yategeezezza Bukedde, eggulo nti beesitudde ne bagenda ku kitebekya kkampuni ya Ethiopian Airlines, era amaanyi gaabaweddemu maneja bwe yakabatemye nti essuubi ery'okuzza omulambo gwa Alalo nga guli wamu kyenkana teririiwo.\n"Yatugambye nti bagenda kutugerezaako balabe oba bayinza okutufunirayo wakiri ku vvu lye, oba ebisiriiza byetunaaziika, naye essuubi ery'okufuna omulambo nga guli wamu teriiwo,"Elamu, bwe yategeezezza. Omuduumizi wa poliisi mu ggwanga, Okoth Ochola, yasisinkanye aba famire ya Alalo, ku kitebe kya poliisi e Naguru ne babaako ensonga ezakkaanyiziddwako, oluvannyuma, abafamire ne baddayo mu maka g'omugenzi e Seeta ne batuuza olukiiko olulala okwongera okuteesa ku ngeri gye banatambuzaamu olumbe n'enteekateeka endala.\n"Tusuubira nti mu bbanga lya wiiki emu oba bbiri, tujja kuba tumaze okutegeera oba tuyinza okuzuula ebisigara by'omuntu waffe oba nedda,"Elamu, bwe yayongedde okunnyonnyola.kubanga babadde baludde nga n'omuto eyazaalibwa ab'e Kenya tebamumanyi balaba bifaananyi.\nAbazzukulu kwabaddeko Ryan Njoroge 7, Kelly Paul 5 ne Ruby Paul ow'emyezi mwenda gwe yazaalidde mu Canada abadde tebamuleetangako waabwe. Baabadde ku nnyonyi nga buli lwe bayimirirako ku kisaawe ekimu okukyusa ennyonyi nga baweereza muzeeyi John Quindos Karanja ebifaananyi ku WhatsApp.\nEnsi yamuddugalidde ng'abantu be bataano basirikkidde mu kabenje k'ennyonyi ku Ssande e Bishoftu. Ennyonyi eno yabadde yaakasitula okuva ku kisaawe Bole International Airport mu Addis Ababa mu Ethiopia ng'eyolekera Nairobi e Kenya. Embuzi ssatu muzeeyi ze yabadde ategese okusala ku kabaga k'okubaaniriza baaziridde mu lumbe.\nABA KKAMPUNI YA BOEING BAFUNYE AMAGEZI KU NNYONYI EYAGUDDE\nEbizuuse ku nnyonyi ya Ethiopia eyagudde biwuniikiriza; kompyuta yaayo egiyamba okwetambuza yokka yeecanze olwo omugoba waayo n'atandika okulwanagana nayo, ng'ayagala okugirinnyisa waggulu kyokka ng'eralambala edda wansi.\nYategeezezza ab'oku kisaawe gye yabadde ava nti ennyonyi etandise okumutabukako era ne bamukkiriza okuweta addeyo kyokka nakyo ne kimulema ng'erwana yeesulika edda wansi okutuusa lwe yekkase ku ddimwa.\nKino kyongera okulaga nti abantu 157 abaatokomokedde ku nnyonyi eno baabadde tebalina mukisa gwonna kusimattuka kabenje kubanga ennyonyi yazikidde omulundi gumu n'egwa ng'omugugu .\nAbakugu bategeezezza nti entabwe yavudde ku tekinologiya omupya ayitibwa ‘Maneuvering Chracteristics Augmentations System' (MCAS), ennyonyi eno gw'ebadde akozesa okuzuulibwamu omuze ogw'okusiba omulundi guno, ne kivaako yingini okuzikira, olwo ennyonyi n'ewanuka yokka mu bbanga n'egwa ku ttaka.\nAba kkampuni ya Boeing bategeezezza nti oluvannyuma lw'okuzuula obuzibu we bwavudde, basazeewo okwongera mu buyiiya n'okusitula omutindo mu tekinologiya ayitibwa ono gwe bagenda okussa mu buli emu ku nnyonyi ey'ekika kya Boeing 737 MAX 8. Aba Boeing baasuubizza okufulumya tekinologiya omupya ng'omwezi ogujja ogwa April 2019 tegunnaggwaako ne bategeeza nti ensi erina okubeesiga nti ennyonyi zaabwe tezirina buzibu bwonna


E Mityana batandise okunoonya anaddira Kazimba...\nYagambye nti bingi ebibadde bikolebwa by’agenda okutwala mu maaso naye nga ekimu ku by’agenda okussaako essira kwe kwongera okubuulira enjiri eryowa omwoyo ate n’ekyusa n’omubiri.\nMu mboozi ey’akafubo ne Bukedde nga waakayita olunaku lumu ng’amaze okulangirirwa nga Ssaabalabirizi omuggya, Kazimba yakikkaatirizza nti enjiri ly’ekkubo erisobola okwongera okutebenkeza abantu n’eggwanga.\nYawadde ekyokulabirako nti, abantu abamu obulamu babutwala batyo batyo abalala baabulwa dda essuubi naye ssinga omuntu abeera alokose kisobola okumuyambako n’akyusa endaba y’ebintu nga kino kisobola okwongera okubeezaawo Ekkanisa n’eggwanga.\nYagambye nti ettemu, obubbi, enguzi weebiri kubanga abantu balina engeri gye balabamu ebintu kubanga tebannasembeza Kristu, naye bwe balokoka bakyusa enneeyisa ne balongoosa mu by’omwoyo n’eby'omubiri.\nYagambye nti we yatuukira e Mityana alina ebitundu bye yali yeewuunya ng’alaba abantu engeri gye balabamu buli kintu nzibu nnyo naye bwe bababuulidde enjiri, bangi bagenze bakyusa obulamu ne busobola okutambula.\nYagumizza Abakristaayo nti bo ng’abaweereza beetegefu okuweereza kyokka n’asaba abantu okumuwagira ennyo mu buvunaanyizibwa obupya obwamukwasiddwa.\nKazimba waakutuuzibwa mu March w’omwaka ogujja ku Bwassaabalabirizi ng’adda mu bigere bya Rt. Rev. Stanley Ntagali agenda okuweza emyaka 65 mu March w’omwaka ogujja era w’agenda okuwummulira.\nKazimba yagambye nti ekintu ekirala ky’agenda okussaako amaanyi by’ebyenkulaakulana, okulwanyisa obwavu mu bantu n’okutumbula pulojekiti z’Ekkanisa kubanga enkulaakulana bw’ebeerawo, n’okusaasaanya enjiri mu bantu kwanguwa.\nYasabye ab’e Mityana nti by’abadde akola babitwale mu maaso. Yagambye nti bagenze okumulonda nga yaakamala okwongera amaanyi mu kitongole ekibuulira enjiri e Mityana okutalaaga Obulabirizi nga babuulira enjiri kye baavudde bakigulira n’emmotoka empya erina okubatambuza.\nKazimba olwamaze okulangirirwa e Namirembe n’ayolekera e Mityana era yayaniriziddwa mu mizira. Yasimbudde e Namirembe ssaawa nga 8:30 ez’emisana ku Lwokusatu era teyatambulidde mu mmotoka ye eyaabulijjo.\nWaliwo Omukristaayo eyamuvugidde mu mmotoka ye ey’obwannannyini. Abakristaayo baabadde ne Mukyalawe baamulindidde ku nsalo ya West Buganda ne Mityana e Zigoti we baabadde nga bakuba ehhoma n’okuyimba.\nBwe yabadde ayingira e Mityana mu kibuga yasanzeewo abamulindiridde era okuva awo okutuuka ku Lutikko e Namukozi baatambuliddewo kumpi essaawa nnamba. Yakulembeddwa bbandi eyakubye nga n’emmotoka ziseeyeeya okutuuka ku Lutikko awaabadde okusaba okw’okussa ekimu.\nOkujaganya kwe kumu kwabadde ne mu Bulabirizi bw’e Mukono, Kazimba gy’asibuka era gye yasooka okuweerereza nga tannalondebwa kufuuka Mulabirizi w’e Mityana ng’adda mu bigere bya Dr. Dunstan Bukenya.


OKUMALA ebbanga ddene ekifaananyi kya poliisi kigenze ky’onooneka mu bantu olw’entalo mu baserikale n’emize emirala ng’okwekobaana n’ababbi n’ebikolwa by’obumenyi bw’amateeka ebirala.\nKino kitegeeza nti, omuduumizi wa poliisi omupya Okoth Ochola n’omumyuka we Brig. Sabiiti Muzeyi, boolekedde olusozi gambalaga okuzza emitima gy’abantu n’okulongoosa ekifaananyi kya poliisi, nga ne Pulezidenti Museveni abadde yavaayo dda n’asoomooza Kayihura atereeze ekitongole kino bw’abadde akikulembera.\nEbimu ku bizibu poliisi by’etubiddemu, bizzeewo mu myaka13, Kayihura gy’amaze ng’omuduumizi wa poliisi.\nAbaserikale abamu nga Mohamad Kirumira baawalirizibwa okuvaayo ne balumiriza nga poliisi bw’erimu obubbi n’emize emirala egiremye abakulira ekitongole kino okugirwanyisa.\nMu 2014, ACP Herbert Rheno Karugaba nga yaakawummula emirimu gya polisi, yawandiikira Kayihura ebbaluwa ng’amulaga engeri gy’attattanyeemu poliisi nga yayogera ku bintu bingi kyokka Kayihura teyabitwala nga nsonga nga bisigalidde Ochola ne Sabiti okulaba nga babikolako.\nAKAKUUBAGANO N’EBITONGOLE EBIRALA\nAkakuubagano wakati wa Gen. Kayihura ne Lt. Gen. Henry Tumukunde kabadde kasusse. Ababiri bano, kibadde kifuuse kirwadde ekikwata ng’osemberedde akirina.\nBubadde buvudde ku njovu ebbiri nga bukutte n’abaserikale be batwala.\nMu October w’omwaka oguwedde baserikale ba Flying Squad abaali bakulembeddwa Herbert Muhangi kaabulako katono bakubagane amasasi n’abajaasi b’ekitongole ky’amagye ekikessi eky’omunda (ISO) mu maka g’omukazi Christine Mbabazi Muhoza gwe balumiriza nti, amanyi ku kutemulwa kw’eyali omwogezi wa poliisi mu ggwanga Andrew Felix Kaweesi.\nKino, kyawaliriza poliisi okuyingira mu nsonga zino n’esindika abajaasi okutawulula olutalo olwali e Lungujja mu Munisipaali y’e Lubaga.\nPulezidenti azze abalabula okukomya entalo n’okunyoomagana nga buli omu ayissamu munne amaaso.\nOchola, alina okulwana okuzzaawo emirembe wakati wa poliisi n’ebitongole ekya CMI ne ISO n’okubuulira abaserikale be nti ebitongole ebirala tebirina buzibu wabula balina kukolaganira wamu okukuuma emirembe.\nKayihura yalabula abaserikale ba poliisi obutaddamu kwogera n’abajaasi ekintu Ochola ky’alina okulwanyisa kuba abantu babasuubira okussa ekimu nga abooluganda.\nPOLIISI YA BYABUFUZI\nKarugaba mu bbaluwa ye yategeeza nti, okuva Kayihura lwe yafuuka omuduumizi wa poliisi mu ggwanga, poliisi yagifuula ya byabufuzi ekintu ekyali kitabangawo mu byafaayo bya poliisi ya Uganda.\nObunafu mu kubuuliriza ku buzzi bw’emisango bubadde kususse nga kino kyeragira ku ttemu erizze ligwawo, abatemu ne batazuulibwa.\nAbaduumizi ba poliisi abapya balina okufuba okuggyawo obukundi bw’ebyobufuzi obubadde bwerimbika mu kukuuma eddembe nga bukolagana ne poliisi kyokka ne buva ku mulamwa ne butandika okutulugunya abantu okukyayisa poliisi.\nOKUTENDEKA N’OKUKUKUZA ABASIRIKALE BA POLIISI\nKarugaba yagamba nti okukuzibwa mu poliisi kwava ku mulamwa ng’omuntu okulinnyisibwa eddaala ateekwa kupanga bupanzi mu kifo ky’okulinnyisibwa okusinziira ku busobozi bwe.\nMu bintu ebizze bifaafaagana mu poliisi, mulimu n’omutindo gw’abaserikale abava mu ttendekero lya poliisi e Kabalye be yagamba nti bafuluma ba kibogwe.\nKino ne Kayihura yakikakkasizza bwe yabadde asiibula abaserikale abaabadde mu kutendekebwa e Bwebajja gyebuvuddeko bwe yagambye nti omutindo gw’abanoonyereza ku buzzi bw’emisango gubulamu nga beetaaga okuddamu okutendekebwa.\nKarugaba mu bbaluwa ye eyafulumira mu lupapula luno nga May 29, 2014, agamba nti, yalaba ekifaananyi ky’omuserikale ali ku ddaala lya ASP ng’akuba saluti akozesa omukono gwa kkono kwe yasinziira okugamba nti abaserikale bafuluma nga tebalina kye bayize.\nAgattako nti, omuserikale akukuzibwa okuva ku ddaala erisookerwako erya Contatable n’afuna mayinja olw’okubanga kaada mulungi ekitali kituufu, ensonga eno, Kayihura we bamugobedde ebadde ekuze era Ochola alina okubaako ky’agikolera.\nOBUBBI MU POLIISI\nObuli bw’enguzi, obubbi omuli okubbisa emmundu, eryanyi, n’engeri endala zonna, kizibu kinene mu kitongole kya poliisi.\nAbaserikale bangi, abakwatiddwa okuva 2017 lwe yatandika okutuuka kati ku misango gy’obubbi.\nMulimu abaali bavunaanyizibwa ku kukuuma bizibiti n’okulwanyisa okukusa ebiragalalalagala ku kisaawe ky’ennyonyi e Ntebe ababba kkiro z’enjaga ezisoba mu 80.\nPoliisi yabakwata ne basimbibwa mu kkooti e Ntebe wabula ne bayimbulwa ku kakalu ka kkooti.\nAbalala kuliko; abaserikale ba poliisi y’e Katwe be balumiriza okubba ssente ezisoba mu kawumbi ku bannansi ba South Korea abaali bazze mu Uganda okusuubula zaabu.\nABANTU ABAAYINGIZIBWA MU POLIISI MU BUMENYI BW’AMATEEKA\nPoliisi erimu abantu abataafuna kutendekebwa kwonna ng’abamu balina n’amayinja. Mu bano, mulimu Nixon Agasirwe Karuhanga ali ku ddaala lya SSP, mu kiseera kino ali mu kaduukulu k’amagye e Makindye, eyabadde dayirekita wa ICT mu poliisi Amos Ngabirano abadde ku ddaala lya AIGP.\nAbantu nga bano bangi mu poliisi abaayita ku lubalaza okuyingira poliisi. Bano, Kayihura ye yabayingiza oluvannyuma lw’okumusanyusa, abamu baali babbi abamanyiddwa ne beefuula abeenenyezza ne bafuna omukisa okuyingira poliisi bagiyambeko mu kulwanyisa obumenyi bw’amateeka.\nEMPISA MU POLIISI\nEmisango mingi egy’abaserikale abasiiwuuse empisa egiri mu kkooti ya poliisi ekwasisa empisa egimu giwulirwa, emirala gyaggwa ate emirala gyayimirira.\nMu giri mu kkooti, mulimu ogwa Mohammad Kirumira eyali DPC w’e Buyende, ASP Steven Mugarura n’abalala.\nMu 2016, eyali omuduumizi wa PSU, Fortunate Habyara, yasinziira mu lukiiko lwa bannamawulire ku kitebe kya poliisi e Ntebe n’ategeeza nti, abaserikale 100 baali banoonyerezebwako ku misango omuli okuyamba abamenyi b’amateeka, obubbi, n’agamba nti abamu baali mu buduukulu ate abalala baali badduka.\nAbamu baazika emmundu mu babbi ate abalala bennyini be bazikozesa okubba ate abalala bakola ebintu ebitasaanidde mu yunifoomu ya poliisi omuli’ n’okuvuga bodaboda. Bino, Karugaba yabiteeka mu bbaluwa ye ng’annyonnyola Kayihura.\nYamutegeeza nti, poliisi yalina ne yunifoomu nnyingi ezitasaanidde nga n’abantu abamu babuzaabuzibwa bwe balaba yunifoomu ez’enjawulo poliisi z’eyambala nga balowooza Uganda etuuzizza lukiiko lwa poliisi y’amawanga ag’emiriraano.\nEKITONGOLE KYA TULAFIKI\nEkitongole ekivunaanyizbwa ku bidduka, Karugaba agamba nti kyafuuka kikozi kya ssente ezitamanyiddwa gye ziraga.\nAgamba nti, abaserikale bakwata emmotoka ne bodaboda ne bajjuza empya za poliisi nga balinda bannyinizo bazikime babaggyeko enguzi.\nKarugaba agamba nti, ebbanga ly’amaze ng’atambula mu mawanga ag’omuliraano, abaserikale ba Uganda be bakyasinze okuba abakambwe n’agamba nti olumu yalaba owa tulafiki ng’asamba emmotoka y’omuntu.\nKayihura poliisi agirese etubidde mu mabanja amazibu, abantu ababadde bawa poliisi emmere baavuddeyo wiiki ewedde ne bategeeza nti babanja ssenter ezisoba mu buwumbi 30 ez’emmere gye babadde bawa poliisi.\nKu ssaawa eno, poliisi emmere erina ntono era Kayihura bwe yabadde e Kigo mu lukiiko lwa poliisi yategeeza nti balina amabanja agasoba mu buwumbi 100.\nEbbanja lyalese, Ochola ne Sabiti balina okulisasula kuba si lya Kayihura lya poliisi. Laba ne P7


Engeri y`okugula Bitcoin ne CNHC\nCNHC (Digital currencies) obukodyo bw`ekitundu\nNgula ntya Bitcoin nga ne CNHC ?\nNnyinza ntya okugattako obuwabuzi bwange n`obukodyo ku CNHC ?\nQ.Ngula ntya Bitcoin nga ne CNHC ?\nTewali bivuganyo bisangiddwayo eby`okugula Bitcoin ne CNHC. Naye era okyasobola okugula Bitcoin n`engeri z`okusasula endala nnyingi. Nyiga bunyizi wano okulaba engeri ez`enjawulo z`oyinza okugulamu Bitcoin.


Kyetume yawutudde Kansai Plascon ggoolo 4-1 ku fayinolo ya ‘Play offs' ku Lwomukaaga e Lugogo, n'efuuka ttiimu eyookusatu okwesogga ‘Super' sizoni ejja. Yeegasse ku Wakiso Giants ne Proline ezaayitamu obutereevu.\nAbakulira Kansai Plascon baawandiikidde FUFA nga beemulugunya ku bazannyi babiri; Emmanuel Kalyowa (ggoolokipa) gwe balumiriza okuba omuzannyi wa Sofa Paka eya Kenya, n'omuteebi Vincent Owundo gwe bagamba nti azannyira Busia.\n"Obujulizi bwonna tubulina era twabuwaddeyo mu FUFA, " Ssengonzi bwe yannyonnyodde.\nEyabbye emikebe gy'amata ku 'Supamaketi' e Kireke alula!


Bukedde Online - Owa bbooda eyalaba eyatemula Nagirinya ayogedde ebikontana n'ebya Poliisi\nOwa bbooda eyalaba eyatemula Nagirinya ayogedde ebikontana n'ebya Poliisi\nNakiwala atadde ku Bugingo obukwakkulizo\nKayihura nnatti za Amerika zimunyize n'ala...\nOWA boda eyavuganga ddereeva wa Nagirinya, Ssaalongo Ronald Kitayimbwa, ayogedde bwe yayitibwa poliisi y’e Katwe okukola sitatimenti ne bamulaga ekifaananyi ky’omusajja eyali akwatiddwa afaanana oyo alabikira mu katambi ng’avuga mmotoka ya Nagirinya.\nMukasa owa bbooda\nAgamba nti poliisi y'e Katwe ye yamumulaga ng'emubuuza oba amumanyi nti kyokka ate ono yali wa njawulo ku oyo Hussain Kasolo (Arsenal) poliisi gwe yalaga oluvannyuma nti kkamera gwe zaakwata.\nYagambye nti, ekifaananyi ky'omusajja gwe baamulaga ku ssimu y'omuserikale, yali muddugavu ng'alina emba mpanvu ng'alina n'engeri y'ebirevu ku matama. Yali alabika nga si muvubuka. Agamba omusajja yali muwanvu okusinga ku Kasolo ne mu kifaananyi ekyakwatibwa kkamera za poliisi, alaba ng'omusajja muwanvu.\nLawrence Mukasa owa bbooda avugira ku siteegi ya Lebron Supermarket e Nalumunye mu Jomayi, ye yali atera okuvuga Kitayimbwa buli lwe yavuganga Nagirinya okumuzza ewuwe.\nKitayimbwa bwe yamalanga okutuusa Nagirinya olwo nga naye alinnya bbooda ya Mukasa okuddayo ewuwe e Nalumunye.\nAgamba nti Kitayimbwa yamukubiranga essimu n'amusaba okumuwerekerako e Lungujja atwale Nagirinya oluvannyuma ye (Mukasa) amuvuge ku bbooda amukomyewo e Nalumunye.\nMukasa era yagambye nti Kitayimbwa mukulu we.\nEBYALIWO LWE BAABATTA\nMukasa yagambye nti, Kitayimbwa yamukubira essimu ku ssaawa 4:31 ez'ekiro n'amubuuza nti, ‘Wooli oba onnyuse?' Agamba yamuddamu nti annyuse ali waka olwo Kitayimbwa n'aggyako essimu.\nYannyonnyodde nti yaddamu okuwulira nga bamugamba nti, Nagirinya yawambiddwa.\nBAMUYITA KU POLIISI OKUKOLA SITATIMENTI\nMukasa yagambye nti, bwe batta Kitayimbwa ne Nagirinya, bwe baabayita ku poliisi e Katwe, waliwo ekifaananyi ky'omusajja gwe baabalaga eyali akwatiddwa mu kuziika Nagirinya e Kibuye.\nBaali bababuuza oba bamumanyi. Agamba nti, bw'ajjukira omusajja poliisi gwe yabalaga, ne yeetegereza n'ekifaananyi poliisi oluvannyuma kye yafulumya eky'omusajja eyali mu mmotoka ya Nagirinya Spacio UBA 570V ng'ayambadde ekijaketi ekimyufu, alabira ddala ng'omusajja ali mu kifaananyi afaanana omusajja eyali mu kifaananyi kye baabalaga ku poliisi e Katwe, poliisi gwe yasooka okukwata nga tennafulumya kifaananyi kino.\nYagambye nti, abantu abaakwatiddwa okuli Hussein Kasolo eyeeyita Arsenal, Johnson Lubega, Hassan Kisekka ne Nasif Kalyango talina gw'alabako afaanana musajja oli eyali mu kifaananyi poliisi kye yabalaga e Katwe afaanana eyali mu mmotoka ya Nagirinya.\nKyokka omwogezi wa poliisi Fred Enanga bwe yabuuziddwa gye buvuddeko ku ky'abasibe be babakutte okuba nga si be batuufu yagambye nti baakozesezza tekinologiya eyabalaze nti abantu be balina, be beenyigira mu kutemula Nagirinya ne Kitayimbwa.\nYagambye nti, abantu be baakutte, baabatutte mu bifo gye baawambira Nagirinya ne Kitayimbwa, gye baasuula emirambo e Mukono, we baasuula emmotoka ne gye beggyirako ssente ku masimu g'abagenzi nga tebakakiddwa n'agamba nti, obukakafu obwo bubamala okumanya nti abaakwatiddwa be batuufu.\nYagasseeko nti, waliwo abantu abalala be bakyayigga ku musango guno wabula tebalina kubuusabuusa kwonna ku bantu abaakwatiddwa.\nFAMIRE YA KITAYIMBWA ERI MU BULUMI\nKitayimbwa yalese abalongo ba myezi etaano gyokka n'abaana abalala basatu abeetaaga obuyambi ne nnyaabwe.\nBaagambye nti bennyamivu olwa Gavumenti ne Mmengo\nokukubagizaako famire ya Lubowa yokka ng'ate nabo omuntu waabwe yafiira ku mulimu ng'avuga Nagirinya mu bintu bye yali tamanyiiko.\nMukasa yagambye nti, baagala nabo bafune obwenkanya. Yasabye Gavumenti nti engeri gye kitali kya nkiso nti Kitayimbwa yatemulwa mu bukambwe, eveeyo ekwasizeeko abaana ba Kitayimbwa ne nnamwandu.


KATIKKIRO Charles Peter Mayiga mwennyamivu! Agamba buli gy’ozza amaaso mu Uganda olaba abantu abanyakula ebintu ebyandigasizza bannansi awamu bw’atyo nalabula nti singa eggwanga terikwatira wamu okulwanyisa obulabbayi, terijja kusenvula mu nkulaakulana.\nBino yabyogeredde mu ofiisi ye ku Lwokuna October 18, 2018 bwe yabadde akyazizza kaliisoliiso wa gavumenti, Omulamuzi Irene Mulyagonja n’agamba nti Obwakabaka bulina enkola y’obwerufu nga buli muweereza alina okugitambulirako.\n“Obwerufu y’enkola y’okukolera buli kintu mu musana nga tewali ky’ossa wansi wa mmeeza. Era mu bitongole byonna eby’Obwakabaka tubategeza nti omuntu ekintu ky’akola, bw’oba okulira ekitongole. Akulira ekitongole ekyo alina obuvunaanyizibwa okulaba nga buli ky’akola akikolera mu musana nange nga Katikkiro byenkola nnina kubikolera lwatu. Bwe wabaawo ensimbi nga ziyingidde twagala tutegeere bye zaakoze, bwe wabaawo obuzibu, kuba nabwo bubeerawo, twagala abakozi be tukola nabo bamanye lwaki waliwo obuzibu obwo,” Mayiga bwe yategeezezza.\nMayiga yayongeddeko nti omulimu gwa kaliisoliiso wa gavumenti mukulu ddala eri eggwanga bw’atyo n’asaba abakulembeze ku mitendera gyonna okukwatira awamu okulwanyisa enguzi.\nMulyagonja yategeezezza nti ekitongole kibeera ne wiiki y’okulwanyisa enguzi nga buli mwaka bwe batyo bagenda bakyalira ebitongole bwe bakolagana mu ddimu lino bw’atyo n’ayongera okusaba abantu beegatire wamu mu kuwa obujulizi obulumika abali b’enguzi kuba kye kimu ku bizibuwaza okubavunaana.\nKabaka gye buvuddeko yavaayo n’asaba abantu be okukwatira awamu okulwanyisa enguzi nga basooka n’okwewala omululu era bayigirize abaana baabwe okuva buto, ensonga zino.


Bukedde Online - Ebyapa Basajjabalaba by'alina bisattiza abatuuze b'e Luzira\nEkibalo ky'okulima ennyaanya n'ozifunamu: Osobola okufuna obukadde 44 mu myezi esatu\nOmuliro gwokezza amayumba 10 e Kawaala: Ba...\nAdded 14th July 2020\nEBYAPA omugagga Haji Hassan Basajjabalaba bye yafuna ku ttaka lya Panda PL e Luzira, bisattiza abatuuze nga bagamba wandibaawo ekkobaane wakati wa Basajjabalaba ne NEMA okwagala okubasengula yezze ettaka.\nAbatuuze abaludde nga beekubira enduulu eri Gavumenti okubadduukirira olwa NEMA okwagala okubasengula awatali kubaliyirira bagamba nti baludde nga bawulira oluvuvuumo nga bwe waliwo abagagga abaagala okwezza ettaka lyabwe nga bakozesa ekitongole kya NEMA.\nBagamba nti NEMA olwali okubawa ebiwandiiko ebibalagira okusenguka ku ttaka kwe bamaze emyaka ate n'omugagga Basajjabalaba naye n'ategeeza nga bw'alina ebyapa ku ttaka eryo.\nAbatuuze nga bakulembeddwa ssentebe waabwe, Joseph Tomusange, baasinzidde mu nsisinkano yaabwe ne Loodi Meeya wa Kampala, Erias Lukwago ne bamutegeeza nga bwe bakizudde nti Basajjabalaba alina ebyapa bitaano ku ttaka NEMA kweyagala okubagoba ng'egamba nti beesenza mu lutobazzi.\nTomusange mu kunnyonnyola yategeezezza Lukwago nti abatuuze beekozeemu omulimu ne balondoola ebyapa Basajjabalaba, by'ayogerako ne bakizuula nti alina ebyapa bitaano mu kitundu ekyo.\nTomusange yategeezezza nti Basajjabalaba yabategeeza nti ye ng'omuntu mwetegefu okusasula abantu bonna abali ku ttaka lye ye agasimbagane ne Gavumenti.\nKino, Tomusange kye yagambye nti kyawudde mu batuuze ng'abamu baagala babasasule kyokka nti abalala tebasemba kya kubasengula.\nTomusange yakwasizza Loodi Meeya, ezimu ku mpapula ze baafunye ku byapa bya Basajjabalaba ne bamusaba ayongere okubataangaaza ku bwannannyini obutuufu obw'ettaka.\nLukwago, mu kwanukula abatuuze yagambye nti: "Okusinziira ku biwandiiko bye mumpadde, Basajjabalaba yafuna liizi ya myaka 47 ku ttaka lino kwe muli ku bukadde 13! Buno bubbi bwennyini naye ffe katugende tutapute amateeka zaabike emipiira,"Lukwago bwe yategeezezza.\nEBYAPA omugagga Haji Hassan\nBasajjabalaba bye yafuna ku ttaka\nlya Panda PL e Luzira, bisattiza\nabatuuze nga bagamba wandibaawo\nekkobaane wakati wa Basajjabalaba\nne NEMA okwagala okubasengula\nAbatuuze abaludde nga\nbeekubira enduulu eri Gavumenti\nNEMA okwagala okubasengula\nawatali kubaliyirira bagamba\nnti baludde nga bawulira\noluvuvuumo nga bwe waliwo\nabagagga abaagala okwezza\nettaka lyabwe nga bakozesa\nekitongole kya NEMA.\nBagamba nti NEMA olwali\nebibalagira okusenguka ku\nttaka kwe bamaze emyaka\nate n'omugagga Basajjabalaba naye\nn'ategeeza nga bw'alina ebyapa ku\nAbatuuze nga bakulembeddwa\nssentebe waabwe, Joseph Tomusange,\nbaasinzidde mu nsisinkano yaabwe\nne Loodi Meeya wa Kampala, Erias\nLukwago ne bamutegeeza nga bwe\nbakizudde nti Basajjabalaba alina\nebyapa bitaano ku ttaka NEMA\nnti beesenza mu\nbakizuula nti alina\nebyapa bitaano mu kitundu ekyo.\nTomusange yategeezezza nti\nBasajjabalaba yabategeeza nti ye\nng'omuntu mwetegefu okusasula\nabantu bonna abali ku ttaka lye\nye agasimbagane ne Gavumenti.\nKino, Tomusange kye yagambye nti\nkyawudde mu batuuze ng'abamu\nbaagala babasasule kyokka nti abalala\ntebasemba kya kubasengula.\nTomusange yakwasizza Loodi\nMeeya, ezimu ku mpapula ze baafunye\nku byapa bya Basajjabalaba\nne bamusaba ayongere okubataangaaza\nku bwannannyini obutuufu\nLukwago, mu kwanukula abatuuze\nyagambye nti: "Okusinziira ku\nbiwandiiko bye mumpadde, Basajjabalaba\nyafuna liizi ya myaka 47 ku\nttaka lino kwe muli ku bukadde 13!\nBuno bubbi bwennyini naye ffe katugende\ntutapute amateeka zaabike\nemipiira,"Lukwago bwe yategeezezza.\nAbakuuma Mujaguzo babalaalise okubasengula\nRCC ayimirizza eyaguze ettaka lya Mujaguzo


Bukedde Online - Looya alaze ekiyinza okumalawo enkalu z’abagagga ku bizimbe ebikaayanirwa\nLooya alaze ekiyinza okumalawo enkalu z’abagagga ku bizimbe ebikaayanirwa\nAba UPDF bateereddwa ku ssomero eryayidde...\nAtiisatiisa okusobya ku Basisita lwa ttaka...\nMUNNAMATEEKA omukugu mu kuwoza emisango egikwata ku nkaayana z’ettaka n’entalo mu basuubuzi, Wycliffe Birungi owa Birungi and Co. Advocates atunuulidde ebiwandiiko by’abagagga abasatu abakaayanira ebizimbe (Qualicel ne Nabukeera) mu Kampala okuli Drake Lubega, Mansoor Matovu (Yanga) ne Charles Muhangi n’asunsula amateeka bwe galambika ku nsonga nga zino;\nBirungi yasookedde ku kkooti ya ssemateeka Drake Lubega gye yatwala emisango. n’agamba nti; Omusango ogwatwalibwayotegulina kakwate na bwannannyini ttaka, kuba kkooti ya ssemateeka teramula bwannannyini bwa ttaka.\nKkooti ya ssemateeka kye yasabibwa okukola kye yakola kubanga buli muntu alina eddembe okwebuuza ku kkooti ya ssemateeka ku nsonga yonna eyeekuusa ku ssemateeka naye tesala misango gya ttaka.\nENSENGEKA Yatunuulidde ebiwandiiko bya Charles Muhangi, poliisi kwe yasinziira okumutwala ku ttaka n’ategeeza nti waaliwo ensobi nnenne eyakolebwa. Ebiragiro byonna ebyogerwako Muhangi kwe yeesigama biva mu musango ogwatwalibwa mu kkooti ya ssemateeka nnamba 37 of 2011.\nEbiragiro byonna ebyaliwo ebikadde mu musango gwa kkooti ya ssemateeka byagibwawo kkooti ey’oku ntikko mu musango nnamba 5 of 2015, Drake Lubega bwe yawaabira ssaabawolereza wa Gavumenti n’abalala. Omusango gwavaayo mu nkola y’okukkiriziganya okuva ku njuyi zonna ate n’okujulira ne kugobwa nga May 26 2017.\nEbiragiro byonna bwe biba byaggyibwawo mu kkooti ey’oku ntikko n’okukiriziganya ne kukolwa ng’omusango Drake aguggyeeyo ate Muhangi tasobola kukwata kiwandiiko kikadde n’akikozesa ku poliisi nti alina ekiragiro ekipya ekimuwa ettaka. Ekituufu kiri nti, tewali kkooti yali eragidde nti bamuwe ettaka.\nYatunuulidde emisango gyonna egyagenda mu kkooti ya ssemateeka n’okusaba okwatwalibwa mu kkooti ey’oku ntikko ku nnamba 5 of 2015, mu kusaba okw’emirundi ebiri temuli kiragiro kimuwa ttaka.\nEKIBATAWAANYA Ekitawaanya abagagga abasatu y’entaputa y’ebiwandiiko enkyamu egenderera okuyamba oludda olumu.\nAbataputa ebiwandiiko beerabira nti ekituufu kisigala kituufu ataputa ne bw’akiwetaaweta. Waliwo ekiwandiiko ekigamba nti, okugobebwa kwa Muhangi kuyimirizibwe.\nEkiwandiiko ekyo Muhangi, kyokka kino kwe yeesigama nti kkooti yamuwa ettaka ekitali kituufu. Omusango nnamba 37 of 2011, kkooti yagugoba, ekitegeeza nti, n’ebiragiro byonna byavaawo tebikyaliwo era tosobola kubikozesa.\nEnkola entuufu ssinga Muhangi agamba nti, ayagala kkooti emuwe obwannannyini bw’ettaka eryo, yandibadde awaaba omusango ogukwata ku ttaka kkooti n’eramula. Mu musango ogwo kkooti mw’esobolera okuwulira n’obujulizi obuva ku buli ludda ne bawoza ku ani nnannyini omutuufu oluvannyuma n’esalawo ng’esinziira ku bujulizi obuleeteddwa.\nBw’otunuulira ebbaluwa ya Charity Nabasa eya October 23, 2018 gye yawandiika ng’alagira Muhangi ayambibwe ate n’awandiika endala eya November 06, 2018 ng’amenyawo gye yasooka okuwandiika.\nNg’amenyawo eyasooka yagamba nti, yakola nsobi kyokka ate poliisi gye yakolamu ensobi kwe yakolera, awo tolabawo obuzibu?\nOmumyuka wa Ssaabawolereza wa gavumenti ku by’amateeka, Mwesigwa Rukutana yabawabulako dda mu bbaluwa gye yawandiika nga July 21, 2017, n’ategeeza nti tewali kiragiro kyonna kiteekeddwa kutwala Muhangi ku ttaka.\nTewali kiwandiiko kyonna kiraga nti Muhangi alina ekyapa ku ttaka eryo. Abasuubuzi tebalina kizibu kyonna era abakaka okusasula ssente z’obupangisa ku mpaka aba akoze nsobi.\nTewali kiragiro kyonna kiva mu kkooti kiragira basuubuzi kuwa Muhangi ssente za bupangisa. Ssinga abadde n’ekiragiro awo omupangisa talina waagaanira naye ku mpapula zino sikirabyeko


Bukedde Online - Mao akunze abantu bonna okuwagira Obwakabaka bwa Buganda\nUPDF etandise okubuuliriza ku bulumbaganyi...\nPULEZIDENTI wa DP Nobert Mao akunze abantu bonna omuli n’abatali Baganda okuwagira n’okwagala Obwakabaka bwa Buganda ng’agamba nti we butali n’abafuzi b’ensikirano abalala mu Uganda baba boolekedde okusaanawo.\nPulezidenti wa DP Nobert Mao (kkono) ng’ayogera mu lukung’ana lwa bannamawulire. Ku ddyo ye yavuganya ku bubaka bwa palamenti mu Lubaga South, Francis Kizito. EKIF: MUWANGA KAKOOZA\nMao era avuddeyo ku muvubuka William Ntege amanyiddwa nga ‘Kyuma kya Yesu’ eyasinzidde ku mukolo gw’okukuza amattikira ga Kabaka n’agwa omubaka Simeo Nsubuga mu malaka ng’amulanga okuwagira Pulezidenti Museveni, n’agamba wadde DP eri mu kampeyini za kuwakanya kukyusa kawaayiro kaggya kkomo ku myaka 75 ayagala obwapulezidenti gy’alina obutasussa, tewagira bya kulwanagana na bawagira Museveni.\nKyokka asiimye Obwakabaka bwa Buganda olw’okusonyiwa omuvubuka ono ‘Kyuma kya Yesu’ n’agamba nti obubalagaze abawakanya Pulezidenti Museveni bwe balina babutegeera.\nMao bino abyogeredde mu lukung’ana lwa bannamawulire ku kitebe ky’ekibiina mu Kampala n’ayozayoza Kabaka olw’okutuuka ku mattikkira ge ag’emyaka 24 ng'ali ku Nnamulondo ya bajjajjaabe alamula Obuganda.\nAgambye nti Obwabaka bwa Buganda bukoze ebintu bingi era bulina okuwagirwa n’okubeerawo kuba okubuggyawo n’obufuzi bw’ensikirano obulala buba bwolekedde okusaanawo.\n‘’Sseggwanga bwe bagimenya obuwawaatiro teri (mukulembeze wa nnono) asigala..’’ Mao bw’agambye.\nAtegeezezza nti wadde tava mu Buganda naye ewaabwe waliyo omufuzi w’ensikirano era kw’asinziira okwagala Obwabaka bwa Buganda.\nAtegeezezza nti Obwakaba bukoze ebintu bingi omuli okugatta abantu n’okubagazisa eby’obuwangwa byabwe omuli n’Olulumi Oluganda lw’ategeezezza nti musasaanidde ebintu bya Uganda byonna.\nAyongeddeko nti Obwaka buyambye abantu okufuna obwananannyini ku ttaka nga buyita mu ‘kyapa mu ngalo’, okutumbula eby’enjigiriza ng’okusaaawo Muteesa 1 Royal Univeesity eyawa n’abantu b’omu bukiikakkono abaakosebwa entalo bbasale ne basobola okwefunira ku diguli.\nAgambye nti Obwakabaka buzimbye eby’emizannyo mu bika n’amasaza, talina ensonga emugaana kubuwagira kuba bukuumye obumu mu bantu awatali kusosola mu ggwanga naddala emizannyom gy'amasaza.


Bukedde Online - Kayihura akyusizza abakulira ebitongole bya poliisi\nEngeri akabenje gye kasse omukulu w'essome...\nAdded 18th December 2017\nOMUDUUMIZI wa poliisi mu ggwanga, Gen. Kale Kayihura akoze enkyukakyuka mu baserikale mw’alondedde abakulira ebitongole mu poliisi abapya.\nMu kiwandiiko ekyafulumiziddwa poliisi nga December 15, 2017 nga kiriko omukono gwa Gen. Kayihura, abaserikale ba poliisi basatu baggyiddwa mu ofiisi mwe babadde ne basindikibwa okukulira ebitongole ebyenjawulo.\nMu nkyukakyuka zino, Gen. Kale Kayihura yalonze SCP Good Mwesigwa okukulira ekitongole ekikwasisa abaserikale empisa ekya ‘Professional Standards Unit’ (PSU) ng’ono yazze mu bigere bya SCP Joel Aguma awerennemba n’emisango mu kkooti y’amagye n’abaserikale abalala.\nSCP Mwesigwa eyaggyiddwa mu kitongole ekivunaanyizibwa okugulira poliisi ebikozesebwa n’okuzimba, Gen Kayihura yamulagidde okusigala nga yeekenneenya emmundu.\nMu balala abaakyusiddwa kuriko CP Fenny Kyomukama ng’ono y’abadde avunaanyizibwa ku kitongole ekirwanyisa obubbi bw’ente ekya ‘Anti Stock Theft Unit’ (ASTU) n’asindikibwa okukulira sitoowa omuterekebwa ebintu ebitali bya bulijjo.\nACP Cohen Arinaitwe yaggyiddwa mu kitongole ekivunaanyizibwa ku bikwekweeto n’atwalibwa okukulira ekitongole ekirwanyisa obubbi bw’ente.\nGen. Kayihura yalagidde avunaanyizibwa ku nzirukanya y’emirimu mu poliisi, Hajji Moses Balimwoyo okulaba ng’abaserikale bava mu ofiisi mwe babadde bakolera bagende gy’abatumye okukolera emirimu mu bwangu.\nMaama wa Kenzo amukaliddemu ku nsonga za Rema


Engeri Kabaka gye yalonze abaasisinkanye Museveni\nEngeri Kabaka gye yalonze abaasisinkanye Musevenic\nTTIIMU Kabaka Mutebi II gye yasiimye okwetaba mu nsisinkano ye ne Pulezidenti Museveni mu Lubiri e Bbanda yagironze n’obwegendereza okusinziira ku nsonga ezaabadde zigenda okuteesebwako. Katikkiro Charles Peter Mayiga, mu bukulu bwe ng’alamulirako Kabaka Obuganda yabadde alina okubeeramu.\nAbadde mu nteseganya z’Ebyaffe emirundi gyonna era y’abadde akulemberamu ekibinja ky’Obwakabaka okujjukiza Gavumenti okuteeka mu nkola ebyakanyizibwako mu ndagaano eya 2013.\nDaudi Mpanga, Ono ye Ssaabawolereza wa Buganda era mu bukulu bwe alina okubeerawo okutaputa ensonga zino n’okuwabula ku bikwatagana n’amateeka ku ludda lwa Buganda. Yabadde ku bbali awo ng’alindiridde okuwa entaputa yonna bakama be gye babeera beetaaga. Ono mu bukugu bwe, mmundu mmenye esobola okuttuunka obulungi ne Ssaabawolereza wa Uganda aliko kati, William Byaruhanga eyabaddewo ku ludda lwa Gavumenti naye okuwabula ku by’amateeka ku ludda olwo.\nDavid Kintu Wasajja, ono muganda wa Kabaka omuto era y’omu ku bali ku lukiiko lw’Obwakabaka oluvunaanyizibwa ku BYAFFE. Enteeseganya z’okuddiza Buganda ebyaffe azirimu wakati era emirundi gyonna abadde azibeeramu ku ludda lwa Mmengo.\nAmb. Emmanuel Ssendaula,ono ye mumyuka asooka owa Katikkiro wa Buganda era omwami wa Kabaka asinga obumanyirivu mu baliwo ensangi zino mu Gavumenti ye.\nY’atwala ensonga z’obukulembeze (Administration) e Mmengo ate omulundi Katikkiro Mayiga gwatagenda mu maka g’Obwapulezidenti e Ntebe okunona ebimu ku byapa, Amb. Ssendaula ye yakulemberamu ekibinja ky’Obwakabaka okusisinkana Pulezidenti.\nOno era ye yayaniriza Museveni ku lwa Gavumenti ya Kabaka, Mayiga bwe yabadde tanatuuka mu Lubiri. Amb. William Matovu, ono ye Minisita w’Enkuluze era Omuwabuzi omukulu mu Lubiri.\nEnsonga zonna ezikwata ku bigenda mu maaso mu Lubiri azibeeramu era azze yeetaba mu nsisinkano nnyingi ezirimu Kabaka ne Pulezidenti ezibadde zitegekebwa mu maka g’Obwapulezidenti era nga y’omu ku bakungu abaludde e Mmengo. Joyce Mpanga, ono mukiise mu lukiiko lwa Buganda olukulu era ng’ono ye nnyina wa Ssaabawolereza w’Obwakabaka bwa Buganda Daudi Mpanga.\nY’omu ku bantu abaliwo abeebuuzibwako ku bya Buganda era abasobola okukunyumiza obulungi akasambattuko ka 1966 kubanga bba Fred Mpanga ye yali Ssaabawolereza wa Gavumenti ya Buganda ku mulembe gwa Ssekabaka Muteesa II.\nEnsonga ya Muteesa House e London emu ku zaayogeddwako mu nsisinkano eno, agimanyi bulungi olw’ebbanga eddene lye yamala e Bungereza. Peter Mpanga, ono ye muwandiisi omukulu ow’ekyama eri Kabaka Mutebi II era olw’obukulu bwe ensisinkano eno y’abadde alina okugibeeramu.\nDouglas Mukiibi, ono ye Mumyuka w’omuwandiisi ow’ekyama owa Kabaka era ye yabadde mu mitambo gy’okuwandiika buli kimu. Akyali muto ku mukama we ate era musajja Munnankobazambogo ebintu bya Buganda abitegera bulungi era ayogerwako ng’omu ku baweereza abato abalungi


Bukedde Online - Amaze ne saluti emyaka 24 ab'e Butabika ne Mulago bamulemeddwa\nAmaze ne saluti emyaka 24 ab'e Butabika ne Mulago bamulemeddwa\nLaggu ne Bettina abawemukidde abasajja ani asinga?\nBaze asinze enju yange azimbire muggya wange\nAdded 9th November 2014\nOmusajja ow’emyaka 47, eyalemerayo saluti kati emyaka 24 oluvannyuma olwokwenda ku muk’omusajja dokita w’e Butabika eyamusuubiza okumujjanjabira obwereere amukebedde n’amulemwa. Amusindise e Mulago nayo n’alemwayo kati azzeeyo mu kyalo.\nBya DAVID KIBUUKA\nSiraje Gowa mutabani w’omugenzi Sulaiman Gowa omutuuze ku kyalo ky’e Kasugu mu Mayuge tawuni kanso mu disitulikiti y’e Mayuge yaakamala emyaka 24 nga saluti eremeddeyo.\nGowa ono atazaalangako agamba nti okuva bwe yeegatta ne muk’omusajja omulundi gwe ogwasembayo yatandika okuwulira ng’ebitundu bye ebyekyama n’omubiri gwonna nga gwesisiwala era awo we yatandikira okulwala okutuusa olwaleero.\nYafulumira mu Bukedde ku Ssande omwezi oguwedde era abantu bangi abaavayo nti basobola okumujjanjaba ku bwereere n’awona ne Dr. Kasozi ow’e Butabika mwe yali.\nYagambye nti: “Abazirakisa banfunidde entambula okunzigya e Mayuge okuntwala mu ddwaaliro ery’e Butabika.\nOlwantuusizza mu ddwaaliro ery’e Butabika, Dr. Kasozi yanteese mu kyuma ekikuba ebifaananyi n’ahhamba nti nnina aniya n’ekizimba mu lubuto n’antegeeza nga kyetaaga okunnongoosa wabula nga nnina okugenda mu ddwaaliro e Mulago” bwe yategeezezza.\nE Butabika yamazeeyo ennaku ssatu oluvannyuma baamufunidde ambyulensi n’emutwala Mulago n’amalayo olunaku lumu n’ekitundu olwo n’asaba abasawo okumuwa ebbaluwa emukkiriza okuddayo awaka kuba embeera gy’alimu ng’alaba tamalaako ng’ate ne ssente ze baamugambye ez’okumulongoosa tazirina bwatyo n’addayo awaka.\nGowa agamba nti e Butabika n’e Mulago abadde asula ku bitanda bibiri nga babigatta olwo ye n’asula wakati ku bitanda bino ng’ekigendererwa kyakulaba ng’asobola okufuka bulungi mu bbaafu.\nYategeezezza nti: Olwatuuse mu ddwaaliro e Mulago abasawo ne bampa obujjanjabi omuli n’okunkuba empiso n’okumpa amakerenda wabula nga nabo tebamanyi kye bajjanjaba kwe kubasaba okunsiibula nabo kye baakoze.\nAyongerako nti n’embeera omuli okulya emmere yabadde nzibu emmere ya bbeeyi ng’ate yagenze n’abantu babiri okuli muganda we Rashid Makika 30 ne muwala we omwana wa mwannyina Lukia Nassanga 17 nga buli balya 30,000/-.\nAbantu abaantutte e Butabika bansuubizza okunfunira akagaali ak’okutambuliramu.\nKati ndaba nga teri musawo yenna asobola kunzijanjaba wabula nsaba kunfunira akagaali ke nsobola okutambulirako kuba mu nnyumba nkooyeemu.\nKyokka wadde ng’abasawo baalemereddwa okunzijanjaba waliwo ku njawulo.\nGowa agamba nti kati waliwo omusawo atwala eddwaaliro lye Kigandaalo Health Center IV, Charles Mwima ajja n’amuwa kubujjanjabi bw’aba afunye omusujja.\n“Ekisinga okunnuma kwe kulwala obulwadde buno nga sizaalangako kuba hhenda kufa nga sirese musika ku nsi.”\nGowa yali musuubuzi wa ngoye era agamba nti yalinga mudigize. Agamba nti, “Singa mpona nja kusigala nga mpa abakyala abafumbo ekitiibwa kuba kye natuukako sikirojja era nsaba basajja bannange abettanira okwagala abakyala abafumbo babeesonyiwe kuba baabulabe nnyo.”\nNnyina Jamawa Nabirye 60, agamba: Nalina essuubi nti mutabani wange k’agenzeeko mu ddwaaliro ajja kutereera naye bwe twafunye amawulire nti abasawo balemereddwa ne binsobera. Kati sikyayagala muntu yenna aggya mwana wange waka kuba buli lwe bamusitula okumutwala mba ndaba ng’agenda okufa olw’obulumi bw’abaamu.\nBuno bulwadde bwa kiddugavu ate engeri emyaka gye gitambudde nga tunoonya eddagala ne libula kati byonna mbikwasizza Katonda.\nSinga tufuna omuzirakisa n’atudduukirira n’akagaali okutambuliramu oba okufuna ebyuma atuule.\nMuganda we by’agamba\nRashid Makika ng’ono ye muganda we eyamutwala mu ddwaaliro agamba nti ye yali amanyi nti ke bagenze mu ddwaaliro wajja kubeerawo enjawulo wabula byagaana.\nMakika agamba nti kati muganda we waakusabira kuba tamanyi oba waliyo omusawo asobola okumujjanjaba.\nAsobola okumuyamba asobola okuyita ku ssimu nnamba 0771669737, 0785651993 oba 0756589748.\nGowa akomewo e Mulago tumujjanjabe\nDR. David Basangwa ow’e Butabika yagambye nti kituufu omusajja ono Gowa yazze e Butabika n’amusisinkana era ne bamukebera ng’ali ne dokita omulala. Agambye nti: Kye twazudde kiri nti omusaayi bwe gwajja mu busajja ne gugaana okuddayo ne gwetuggira mu kifo kimu ekyo kwe kusigala nga buyimiridde.\nOkubujjanjaba aba alina kulongoosebwa emisuwa ne gisalibwa omusaayi ne gwozebwamu. Ono si y’asoose era tuzze tubalongoosa. Obulwadde buno obusajja okusigala nga buyimiridde okumala ebbanga eddene kijja olw’omusaayi okulemwa okuddayo mu emabega mu mubiri ne gusigala mu kitundu ky’obusajja. Kijja singa weekanga nga muli mu kikolwa oba okukozesa empeke nga eza Viagra n’ebirala. Tulina enteekateeka y’okumulongoosa awone obulumi obwo. Akomewo e Mulago andabe ensonga ye nze kennyini nja kugirondoola.\nEmyaka 24 saluti eremeddeyo\nAmaze ne saluti emyaka 24 ab’e Butabika ne Mulago bamulemeddwa\nTuve mu kusaagira ku nnyanja\nAbbye ettaala yâ€™akakiiko kâ€™okulonda\nAbafumbo bagabanidde ebintu ku poliisi\nAkulira eby'enjigiriza e Mityana asimattuse okufiira mu kabenje ka bbaasi ya Link


Bukedde Online - Engeri gy'otega akamasu ne kakwasa\nEngeri gy'otega akamasu ne kakwasa\nBaze tava waka nga talidde kyankya - Nantume\nOMUKWANO gulinga kutega nkofu, bw’ogitegesa kasooli buli lunaku etuuka ekiseera n’ebuuka nga tokyasobola kugikwasa ate n’odda ku ky’okutegesa omuguwa. Bwegutyo n’omukwano kyeguva gusaanidde okuyiiyiza buli kiseera.\nOMUKWANO gulinga kutega nkofu, bw'ogitegesa kasooli buli lunaku etuuka ekiseera n'ebuuka nga tokyasobola kugikwasa ate n'odda ku ky'okutegesa omuguwa. Bwegutyo n'omukwano kyeguva gusaanidde okuyiiyiza buli kiseera.\nEnnaku zino abaagalana n'abafumbo bangi abali mu mukwano oguyuuga. Omusajja abeera bbize ate nga n'omukyala talina kipya ky'akolawo okinaaleetera munne okwerekereza byonna okulaba ng'amutuukako mu budde.\nEkimu ku bintu by'otoyinza kujja mu mukwano kwe kutega akamasu. Okutega akamasu kwe kukozesa obubonero bw'omukwano ‘obutayogera' wadde ng'oyo gw'oba obukolera kimukakatako okubuggyamu obubaka.\nObufumbo bungi weebuli kyokka nga temuli mukwano wadde ng'omukwano gwe gukuuma obufumbo noolwekyo omukyala eyeetaaga okugumya n'okuwangaaza obufumbo, tosaanye kusuulirira kutega kamasu nga weekwata engeri zino wammanga ng'omukugu, Joyce Tomusange bw'alambika.\nOmukyala ng'anywa akatunda mu biseera bye ebyeddembe.\n1. OKWEKUUMA NG'OBUGUMA\nEbbugumu kintu kikulu nnyo eri omusajja mu kumusumulula kyokka abakyala ennaku zino bannyogoga ebitagambika omusajja n'atuuka okumukwatako ng'alinga omusota!\nKino kivudde ku kubeera nti abakyala nabo bakola nnyo ennaku zino. Omukyala adda awaka nga buyise n'ayingira ekiyigo n'anaaba ‘capucapu', bw'avaayo tatwala nabudde kwesiimuula kukala olwo ngayingira obuliri.\nOmusajja agenda okumukwatako ng'omusota gumusinga kubojja, anti annyogoga alinga omuzira! Omusajja agenda okutuuka Kampalamukadde ng'akyannyogoga, amazzi ge yanaabye gakyaliyo.\nMu mbeera eno, omusajja ne bw'aba abadde akumye bulungi omuliro nga gutandise n'okuleeta ennimi azikira buzikizi n'abeera nga gwe bayiyeeko amazzi.\nOmusajja anyumirwa akutte ku mukazi ng'abuguma.\nKino omukazi akikola ng'anaaba mu budde n'ayambala engoye ezimubugumya olwo munne n'amusanga ng'abuguma bulungi olwo ne ziryoka zidda okunywa!\nOmuwala ng'ateze akamasu.\n2 OKWEYONJA N'OKUYONJA EKISENGE\nKino abakyala edda baakikolanga n'adda awaka ng'omwami tannadda ne yeeteekateeka n'ateekateeka n'ekisenge omusajja agenda okudda nga buli w'akuba eriiso wamusanyusa, ky'akwatako kimunyumira kwegamba n'abeera ng'ayoya kimu kumwebaza.\nKy'ova olaba omukyala ekika kino asobola n'okufumbira omusajja emmere eboobedde n'afuna n'obudde obufumba enva z'oku bookisi.\n3 YIGA OKUTEEKA AKAYEMBE MU KISENGE\nMu kisenge ky'abafumbo mwabangamu omukeeka n'akatebe, kyokka nga bino omukyala yabikozesanga ng'emmanduso ye oba ke wandiyise akamasu.\nKyakola nga mu kisenge ateekayo ekitundu ky'omuyembe gwe ku kasowaani\nn'ateeka ku kameeza k'omu kisenge n'abikkako. Bwe baayingiranga ekisenge ng'addira omuyembe n'asalako, n'awa omusajja.\nOmuwala ng'ayambadde obutiiti\nOlw'okuba omusajja abeera ku buliri alaba ng'eky'okuliira mu buliri tekijja, ky'akola ng'akkakkana wansi ku mukeeka omukyala gwe yayaliridde edda asooke alye omuyembe gwe.\nOlw'okuba kiba kizibu omusajja okutuula nga tagaziyizza maggulu, n'omukyala ky'akola ng'ajja amutuula wakati mu magulu oba ng'amutunuddemu oba amukubye mugongo.\nMu mbeera eno, omuyembe gugenda okutuuka wakati ng'akamasu kaakwasizza dda.\nKyokka kino ne bwe gutaba muyembe osobola okukozesa ebintu ebirala ng' omucungwa, apo, oba ekyokunywa kyonna ekikwanguyira.\n4. AKAKODYO K'ENTUULA\nKano akakodyo kakozesebwa nnyo abawala abakyanoonya abatera okubeera mu bifo ebisanyukirwamu nga mu ndongo, ku mbalama z'ennyanja n'ebirala.\nN'osanga ng'omuwala atudde ku ntebe atunudde mu basajja naye ng'engeri gy'azannyisaamu amagulu eriko obubaka bw'etuusa eri abasajja.\nKino omukyala omufumbo naawe osobola okukikola n'otega akamasuko naddala ssinga oba oyambadde olugoye nga lulagako katono ku bisambi, n'otuula mu maaso ga balo n'otandika okuzannyisa amagulu mu ngeri ey'essimbo ng'olinga amugamba nti nina ekinsiiwa mu magulu ekyetaaga okutakula.\nOmuwala ng'ayambadde akagoye akakema.\nBwe munaayingira mu kisenge ennamusa ejja kutuuka ku nnyooge.\nOlw'okuba kano katwalibwanga nti kakodyo omukazi k'asobola okuyitamu okubaako ky'atuusa eri omusajja ky'ova olaba kiba kivve omuwala okutuula ng'atunudde mu ssezaalawe kuba kiyinza okumuleetera okulowooza ebirala mukamwana ne bw'aba nga ddala mu butuufu tabiriiko.\n5. OKWEKUBA AKAWOOWO\nAkawoowo nako kakozesebwa nnyo abawala abato okusikirizza omusajja kuba amazima mulimu omukazi oba omuwala akutega kapafyumu nga toyinza kumuyitako n'otasikirizibwa kutunula mabega.\nKino abakyala balina okukimanya nti ne bw'oba tolina gy'olaga tekiriimu sitaani kwekuba kawoowo, kuba abasajja empunya y'omukyala yokka emulowoozesa ebirala.\nNaye n'abasajja beetaaga okubikka ku maddu. Bw'oba osanze akawala akeekubuye akawoowo akasikiriza, mu kifo ky'okukaganza, waakiri kabuze ekika ky'akawoowo ekyo okagulire omwagalwa wo.\n6. ENTUNULA N'ENJOGERA.\nOkwagala wabaawo emmanduso kwe kuva. Waliwo abasajja ng'enjogera yokka emutengula. Olw'olumu omukyala kyetaaga n'oyogerako ng'osimba amannyo mu ddoboozi lya sitIiriyo, mazima munno ne bw'anaaba tatenguka munaagenda okutuuka emboozi wakati ng'amalusu amira muganda.\nKu njogera bwetyo bw'onoogattako entunula gye bayita ey'ekimbejja,( eno omusajja bw'omutunuulira mu mmunye ate ng'olinga atya omutunulamu) ssaako okukwatakwata ku maaso nga bw'ogakunya oluusi gamyukiridde n'okumyukira mazima omusajja okuggyako ng'aliko ekitali kituufu ayinza obutakulinda nakuva mu ddiiro we mutudde.\nKino osobola okukikola mu ngeri bbiri. Bw'oba olina eddobbozi osobola okuyimba akayimba k'omukwano ate atalina ddoboozi sseeneekerevu osobola okuteeka obuyimba bwo ku leediyo n'oyisaawo obubaka bw'ekyo ky'oyagala.\n8. OKUNYEENYA EKIWATO\nWaliwo abawala oba abakyala abamu ng'ekikula kye kyennyini kitega akamasu,\nokugeza omukyala omunene osobola kunyeenyaamu katono ekiwato omusajja n'atengukirawo, ogenda okulaba ng'abadde\nayogerera waggulu atandise okumira amangota nga bw'adoodoomya eddoboozi.\nOmusajja akwatiddwa mu kamasu.\n9. OKUSSAAWO EMBEERA Y'OBUZANNYO BWA ‘JANGU ONKWEKULE'\nBuli mukazi alina okukimanya nti okuzannya kirungi nnyo era kinyumira nnyo abasajja.\nBw'aba akomyewo mukube ka peeke ku ttama ,aba akyawoza, ‘... nze bino sibyagala..' ng'abamu bwe batera okweyisaako ng'eno ate omuwa akafuba, anaagenda okumaliriza\nokuggya engatto mu bigere ng'ekisala budde mwakimaze dda.\nOmusajja ono buli lw'anaddanga tandika okussaawo akazannyo akapya, okugeza, olumu osobola okumuyita nga weefudde alina ky'amugamba n'omugamba nti, "..bbebi mbadde njagala kuwulira ku ddoboozi lyo..\n." Kino kijja kumukuuma ng'amwenya buli lw'akulowoozaako ng'agamba nti, wabula omukyala ono!!, Kyokka n'abasajja balina okukomya okukaabanga obwavu buli lwe bakomawo awaka, kubanga kino kyogera okumalamu omukazi amaanyi n'essuubi ly'omukwano gwammwe n'alaba nga liseebeengerera.\n10 . OKUTONA\nKituufu abakyala balina kuweebwa nga bwe baakikwata, kyokka naawe omukyala osobola okuyita mu kutona n'otega akamasu ko ate ne kakwaasa.\nGula kasswiiti oba onoge akamuli ku nsikko, omusajja bw'adda mugambe, "..bbebi zibiriza nina kye nkugamba omuteeke akamuli mu ngalo omugambe funnya bw'anaazibula nga kamuli ky'ajja okusooka okukola kukakuba era awo mu njogera y'ekyejjo oyinza okumwanukula nti ,"... Mwana ggwe Peter bw'otyo bw'okoze..."\nNkukakasa olw'obutayagala kukunyiiza y'ajja okukalondayo gy'akakasuse ate nga musanyufu era gye binaggweera nga muli mu mapenzi awo anti ng'akamasu ko kwakwasizza.\n11. OKUPIKA EBBEERE\nTewali bbeere litasoboka ‘kubiipinga' ne bwe liba lyagwa ng'abakyala abamu bwe batera okwekwasa. Ebbeere bweriba lyagwa osobola ‘okulipaakinga' bulungi mu kaleega, omusajja n'atunula ku kifuba kyo naddala we gakolera ennyukuta nga eya "V" n'atayoya kukwambula alituukeko.\nEbbere eryagwa ng'obadde olipaakinze bulungi omusajja atuuka mu buliri n'alivuubiika nga tategedde nti lyeliri eribadde lifaanana nga kondomu gye bayiyeemu amazzi.\nOmukyala ky'oba okola funa akaleega mu langi encamufu oyambalireko akawale k'omunda nga nako kafaananya langi ng'akaleega, olwo oyambale akateeteeyi akakukwata obulungi, naddala nga ffiga yo ogyesiga. Ffiga bw'eba tenyumira bikukwata, yambala akagoye akatangaala, oba akatimba olyoke olumbe.\nNkakasa nti omusajja ajja kukukubako eriiso limu ery'okubiri ojja kulaba nga limyuse okukira ery'endegera, era tayinza butakutwalako Namboole omulambuze amasaza ga Buganda. Ojja kwesanga ng'omulambuzza n'ag'e Bunyoro nga n'amafuta gaayo ogamugabidde agasime nga bw'asiimye.\n12. ENSIIBULA Y'OMUSAJJA NG'AGENDA OKUKOLA\nEkiseera oba obudde obusembayo ng'osiibula omusajja kikulu nnyo kuba bwe busalawo omusajja okubeera ng'akulowoozaako oba nedda.\nBuli lunaku kyandibadde kirungi okusiibula omusajja ng'omulese alina ky'agenda okusiibako ng'alowoozaako.\nOkugeza oyinza okugera ng'afuluma agenda ku makya n'omukuba akawuna bw'olaba ayagala okukakuddiza n'odduka n'osibawo ennyumba n'agenda ku mirimu ng'akimanyi nti alina ebbanja lyo ery'okukuddiza akawuna era waddira kwe mutandira ne guttuka buto.\nOmukyala yenna tayingira buliri ng'ali bukunya nga bwe yazaalibwa. Wabula kino tekitegeeza kwekapika ngoye.\nEkyambalo ky'omukyala mu kisenge buba butiiti. Omukyala obutiiti ky'okola obukwata n'obutereka mu buliri ku ludda lwe yeebakako.\nBwotega bwoti kyangu okukwasa.\nBw'olaba omusajja ng'ayingidde obuliri, olwo n'omusaba okuggyayo ku bintu byo. Wano kunuukiriza obisikeyo. Kino bw'onookikola, ojja kwesanga ng'omuyisizzaako amabeere ate nga gabuguma.\nBw'omala okubuggyayo kyuka ng'omukubye omugongo olyoke obwesibe olwo okyuke omutunuulire. Munno bw'anaaba mulamu bulungi, onooba tonnabugumya buliri ng'emikono gyatandise dda okuyitihhana, kubanga omusajja bw'anaakubamu obufaananyi bw'obutiiti obumasamasa n'agattako ebbeere lye wamuyisizzaako tayinza kusigala kye kimu.\nOmukazi ayagala kunzitira mu nju\n'Temukkiriza bwavu kulya maka gammwe\nDesire akula adda buto!\nEmmere gyâ€™oba olya okusala amasavu mu mubiri


Bukedde Online - UPDF ewakanyizza kkooti ku bya Sejusa okuva mu magye\nOmubbi wa bodaboda akubisizza ekyalo ttiyaggaasi...\nEGGYE lya UPDF litegeezezza nti ligenda kujulira ku nsala ya kkooti eyakkirizza Gen. David Sejusa okuva mu magye.\nOmwogezi wa UPDF Lt. Col. Paddy Ankunda yategeezezza nti amagye gateekateeka kujulira kubanga tegakkaanya na nsala eyakoleddwa ku Lwomukaaga. “Tuli bennyamivu nnyo olw’ensala y’omusango gwa Gen. Sejusa.\nEnsala yabaddemu ensobi nnyingi era tulina enteekateeka eyeeyongerayo mu kkooti ejulirwamu,” Lt. Col. Ankunda bwe yategeezezza.\nKino kiddiridde Omulamuzi Margret Oguli owa kkooti enkulu okusala omusango, Sejusa gwe yawaaba ng’awakanya okumugaana okuwummula amagye so nga tebamuwa musaala n’ebintu ebigenderako, talina mulimu gwe bamutuma era baamuggyako emmundu n’ebyambalo.\nOmulamuzi Oguli yasazeewo nti Gen. Sejusa takyali mu UPDF era amagye galina okumuwa ebbaluwa ekakasa nti yagannyuka.\nKu nsala eno, Omulamuzi Oguli kwe yagasse n’okulagira gavumenti okuliyirira Sejusa obukadde 750 olw’okumuswaza n’okumuyisaamu amaaso bwe baamukwata ne bamusindika mu kkomera e Luzira.\nGavumenti era yalagiddwa okusasula Sejusa omusaala gwe gwonna gw’abadde tafuna okumala omwaka mulamba n’omusobyo n’akasiimo nga bamuteereddemu amagoba ga bitundu 20 ku 100.\nLooya wa Sejusa, David Mushabe yagambye nti ensala y’omulamuzi Oguli esazizzaamu n’emisango gyonna egyamuggulwako kubanga abadde avunaanibwa ng’omujaasi ate nga kati kkooti esazeewo nti takyali.\nGuno gubadde mulundi gwakubiri nga Sejusa asaba okunnyuka obujaasi. Omulundi ogwasooka mu 1996, Sejusa yagezaako okusaba okuwummula obujaasi kyokka n’agaanibwa.\nYaddamu okuwaayo okusaba kwe nga December 30, 2014 kyokka ne batamuddamu ekyamuwaliriza okugenda mu kkooti.


She Cranes yetaaga obukadde obusoba mu shs 200m okwetegekera Commonwealth games – CBS FM\nShe Cranes yetaaga obukadde obusoba mu shs 200m okwetegekera Commonwealth games\nEkibiina ekiddukanya omuzannyo gw’okubaka mu Uganda ekya Uganda Netball Federation, kitongoza enteekateeka, enaasobozesa ttiimu y’eggwanga eya She Cranes okukiikirira Uganda mu mpaka za Commonwealth Games omwaka guno.\nEmpaka zino zigenda kuyindira mu kibuga Birmingham ekya Bungereza.\nPresident w’omuzannyo gw’okubaka, Babirye Kityo Sarah, yatongoza kawefube ono ku Serena Hotel Mu Kampala.\nEkibiina kyetaaga ensimbi ezisoba mu bukadde 200 okweteekateeka.\nMu bimu ku bisuubirwa okuvaamu sente ezo, Uganda Netball Federation eragiridde ekijjulo ekigenda okubeerawo nga 26 omwezi guno ogwa April ku Imperial Royal Hotel mu Kampala okusonderako ensimbi zino.\nEmpaka za Commonwealth Games zigenda kubeerawo okuva nga 28 July okutuuka nga 8 August 2022.\nUganda egenda esuubirwa okukiikirirwa mu mizannyo egyenjawulo.\nMu ngeri yeemu Ekibiina ekiddukanya omuzannyo gwókubaka mu Uganda ekya Uganda Netball League, kikakasiza nti She Cranes egenda kutandika okutalaaga ebitundu byéggwanga ebyenjawulo, munteekateeka ya Regional Tour okwetegekera empaka zino eza Commonwealth Games.\nShe Cranes egenda kuzannya ttiimu ezenjawulo okwetoloola Uganda yonna okutandika nga 16 omwezi ogujja ogwa May okutuuka ku nkomerero yagwo.\nUganda Netball Federation era ekakasizza nti Uganda egenda kutegeka emizannyo gya East Africa Club Championships ezigenda okuberawo okuva nga 8 okutuuka nga 15 May,2022 e Kamwokya Community Sports Ground.\nWaliwo n’okutegeka ttiimu egenda okuvuganya mu mpaka za World Cup qualifiers ezókubeera e South Africa’ okuva nga 22 okutuuka nga 27 August 2022.


Amawulire | Dembe FM 90.4 - Part 5\nabantu 103 bebafiiridde mu bubenje bwókunguudo\nBya Juliet Nalwooga, Poliisi etegezezza ngabantu 103 bwebafiridde mu bubenje bwoku nguudo, mu wiiki eyanga 1 okutukira ddala nga 7 May. Bwabadde ayogera ne bannamwulire ku kitebbe kya poliisi e Naguru, omwogezi wa poliisi yebidduka e Faridah NampiIma agambye nti obubenje 398 bwebwaguddewo ngabantu 295 […]\nBuganda esabye Gavt yeetegereze endagaano yémmwanyi\nBya Prossy Kisakye, Obwakabaka bwa Buganda busabye gavumenti okwetegereza endagaano yé mmwanyi gyeyakola nemusiga nsimbi kuba terina weyambira mulimi owawansi. Bwabadde ayogerera mu Lukiiko lwa Buganda olwa 29th olutuula olwokusatu e Bulange Mengo, katikkiro Charles Peter Mayiga, yewunya okulaba nti abantu abali mu byemmwanyi bonna […]\nBya Prossy Kisakye, Ngámasomero gagudewo olusoma olwa taamu eyókubiri, ekibiina kye byobufuzi Forum for Democratic Change (FDC) asabye abakulu bamasomero obutagoba bayizi abakomyewo nga tebalina bisale byamasomero ne byetaago ebirala wabula babaguminkirize. Bwabadde ayogerako ne bannamawulire ku kitebe e Najjanankumbi, omwogezi wa FDC, Ibrahim Ssemujju […]\nEbikwekweto kubatunda ebikozesebwa mu byóbulimi ebitali ku mutindo bigenda mu maaso\nBya Prossy Kisakye, Minisitule evunanyizibwa ku byóbulimi nóbulunzi enyikiza ebikwekweto ku batunda ebikozesebwa mu kulima nóbulunzi ebitali ku mutindo. Ebikwekweto bitunulidde nyo essigo, ebigimusa néddagala nga kino kigenderedwamu okulaba nti abalimi bataasibwa okuva eri abafere abeefubiridde okutunda ebintu ebitali ku mutindo. Okusinzira ku Fred Muzira, eyetegereza […]\nAbabbi balumbye esundiro lya mafuta ne batematema bebasanzewo ne babba nénsimbi\nBya Ivan Ssenabulya, Poliisi e Mukono eri ku muyigo gwa bantu abatanategereekeka nga balina ebinjambiya balumbye essundiro lya mafuta erimanyidwa nga stabex erisangibwa ku kyalo Namayuba ku luguudo lwe Katosi mu ggombolola ye Nakisunga ne batematema ba asikaali babbiri saako n’abakozi ababadde batunda amafuta mu kiro babbiri […]\nTiimu 8 zikakasiddwa okwetaba mu mpaka za CECAFA Women’s Championship\nBya Prossy Kisakye, Tiimu 8 zikakasiddwa okuba nti zezigenda okwetaba mu mapaka za CECAFA Women’s Championship ezomwaka guno. Uganda yegenda okukyaza empaka zino ku kisaawe kya FUFA Technical Centre, e Njeru. Empaka za kugibwako akawuuwo wakati wa May 22nd ne June 5th 2022. Bino bikakasiddwa […]\nSirina buzibu kukya Muhoozi kwesimbawo-Besigye\nBya Prossy Kisakye, Ssentebe wékisinde kya people’s Front for Transition Rtd col Kizza Besigye agamba talina buzibu kukya mutabani wa Museveni, Lt Gen Muhoozi Kainerugaba, okwesimbawo kuntebbe eyómuk weggwanga singa bannauganda banamwaniriza. Kino kidiridde engambo eziyitingana nti pulezidenti alina etegeka eyókulekera Muhoozi akulemberere eggwanga mu […]\nMayiga atendereza eyaliko Katikiro Martin Luther Nsimbirwa\nBya Ivan Ssenabulya, Kamala byonna wa Buganda Charles Peter Mayiga, atangaziza obukulu bwe byenjigiriza mu kukyusa embeera za bantu ne byenkulakulana. Bino abyogeredde mu musomo ogutegekeddwa okujjukira eyaliko katikiro wa Buganda Martin Luther Nsibirwa e Makerere. Mayiga agambye nti omugenzi wakujjuirwa nyo olwomukululo gweyaleka mu […]\nKkooti eragidde Omusango gwa Meeya wé Ntebbe okudamu okuwulirwa\nBya Ruth Anderah, Kkooti ejjulirwamu eragidde omusango gwe byokulonda ku kifo kya meeya we Entebbe guddemu okuwulirwa. Kkooti enkulu yali yakakasa Rulinda Fabric Brad nga meeya omulonde owekibuga kye Entebbe. Abalamuzi 3 abakkooti ejjulirwamu okuli Frederick Egonda Ntende, Christopher Madrama ne Eva Luswata bakizudde nti […]\nKkooti egobye okusaba kwa bakulembeze ba disitulikiti yé Masaka ku ttaka lya Kabaka\nBya Malik Fahad, Kooti enkulu e Masaka egobye okusaba okubadde kuyimiriza abakulembeze ba disitulikiti ye Sembabule okukozesa ettaka lyobwakabaka bwa Buganda. Bannamateeka ba Buganda aba Atumanya Company Advocates bawawabira abantu nga bakayanira ettaka erisangibwa ku block 83 plots 260 ne 196 ku kyalo Kabosa. Ekitongole […]


Wordplanet: Baibuli y'Oluganda - ENDAGAANO ENKADDE - Kaabakuuku Habakkuk\nKaabakuuku - Essuula 1\n1 Omugugu Kaabakuuku nnabbi gwe yalaba.\n4 Amateeka kye gavudde gaddirira, so n'omusango tegufulumanga n'akatono; kubanga omubi azingizza omutuukirivu omusango kyeguva gufuluma nga gunyooleddwa.\n7 Ba ntiisa, ba kitiibwa: omusango gwabwe n'obukulu bwabwe biva eri bo bennyini.\n9 Bajja lwa kyejo bonna; bavulumula amaaso gaabwe ng'embuyaga ez'ebuvanjuba; era bakuŋŋaanya abasibe ng'omusenyu.\nKaabakuuku - Essuula 2\n8 Kubanga wanyaga amawanga mangi, ekitundu kyonna ekifisseewo ku mawanga balikunyaga; olw'omusaayi gw'abantu n'olw'ekyejo ekyagirirwa ensi n'ekibuga ne bonna abakibeeramu.\n9 Zimusanze oyo afunira ennyumba ye amagoba amabi, azimbe ekisu kye waggulu, awonyezebwe mu mukono gw'obubi!\nKaabakuuku - Essuula 3\n3 Katonda yajja ng'ava ku Temani, Era Omutukuvu yajja ng'ava ku lusozi Palani (Seera) Ekitiibwa kye kyabikka ku ggulu, Ensi n'ejjula ettendo lye.\n9 Omutego gwo gwasowolerwa ddala; Ebirayiro bye walayirira ebika byali kigambo kya nkalakkalira. (Seera) Ensi wagyasaamu n'emigga:\n13 Wafuluma okuleetera abantu bo obulokozi, Okuleetera obulokozi oyo gwe wafukako amafuta; Wafumita omutwe ogw'omu nnyumba y'omubi, Ng'oyerula omusingi okutuuka ne ku nsingo. (Seera)\n14 Wafumita n'emiguma gye ye omutwe gw'abalwanyi be: Bajja ng'embuyaga ez'akazimu okunsaasaanya: Okusanyuka kwabwe kulya mwavu kyama:


Katikkiro Mayiga alabudde abajungulula obuwangwa bwa Buganda – CBS FM\nKatikkiro wa Buganda Charles Peter Mayiga anenyezza abafeebya Obuwangwa n’ennono za Buganda,nebasalawo okukola ebyabwe nga bwebaagala.\nKatikkiro awadde eky’okulabirako eky’abantu abaabizaawo ennyimbe nga bakava e magombe, nti kiba kikyamu kubanga waliwo obulombolombo bungi obubeera bulekeddwa ebbali, omuli okufulumya olumbe n’obulala bungi.\nKatikkiro abadde ku kyalo Bulando ekisangibwa mu gombolola Mukungwe Masaka Buddu, mu kwabya olumbe lw’Omugenzi Leokadia Namazzi Tezijjadda maama w’Omusumba w’essaza lya klezia erye Masaka Bishop Siriverus Jumba.\nNassuuna Leticia Florence y’asikidde omugenzi.\nOwek Mayiga ku mukolo gwe gumu asabye abantu mu Buganda ne Uganda yonna balekeraawo okwogera ku ndagaano y’emmwanyi eyakoleddwa wakati wa government eya wakati ne kampuni ya Vinci coffee company ltd.\nKatikkiro Charles Peter Mayiga ali ku ddyo, ng’awayaamu ne Katikkiro eyawummula Joseph Mulwanyammuli Ssemwogerere\nKatikkiro agambye nti ebyogeddwa n’okuwabula government bimala, bbo bantu basigale nga basimba emmwanyi zabwe, balinde makungula.\nSsabasumba w’essaza ekkulu erya Kampala Paul Ssemogerere yakulembeddemu ekitambiro kya mmisa.\nAvumiridde enkola y’abazadde abategekedde abaana eby’obugagga, nebatabateekateeka kwekolerera, mungeri yeemu naalabula abazadde abataagala kuzaala nga bekwasa obusongasonga omutali.\nOmusumba we Masaka Bishop Siriverus Jumba mu bubakabwe yebazizza abantu ba Katonda abamukwatiddeko n’Okumuwa obuwagizi obwenjawulo mu buli kyakola,ekintu ekimwongedde amaanyi.\nOmutaka Mugema Nsejjere jajja.w’akasolya k’ekika ky’Enkima naye akuutidde bazzukulube obutawugulwa Buwangwa bwa bazungu, nti basigale ku nnono za Buganda.\nAkulira oludda oluvuganya government Owek Mathius Mpuuga Nsamba yakiikiriddwa omubaka omukyaala owa Masaka City Juliet Kakande , alabudde bannayuganda ku mbeera embi ennyo gyebagenda okuyitamu ssinga bagayaalirira ekirime ky’Emwaanyi, mungeri eyenjawulo neyeebaza Obwakabaka olwa kaweefube gwebutadde mu kuzzaawo emmwanyi.\nSusan Nsambu Nakawuki nga yemukiise mu lukiiko lw’amawanga g’Obuvanjuba bwa Africa nga yakiikiridde ssabaminister Robinah Nabbanja kulwa government eyawakati, naye akunzr abantu obutava ku kulima mmwanyi.\nOmwami w’essaza Budu Pokino Jude Muleke alabudde ababaka mu lukiiko lw’eggwanga aboolesezza obulagajjavu mu kulwanirira ebiruma abantu bq bulijjo,omuli ekitulugunya Bantu, n’amateeka ssaako n’endagaano ezitaliimu mulamwa ezissibwako emikono nga ababaka batunula butunuzi.\nCastral Lukwago nga ye mukulu w’enyumba Omusumba Sereverus Jjumba mwava, yebazizza Katonda olw’ekirabo ky’abaana abaweereza Katonda ne munsi eno nga bakkakkamu.\nOmukolo guno gwetabiddwaako katikkiro wa Buganda eyawummula Owek Joseph Mulwanyammuli Ssemwogerere ,abaami b’amasaza mu Buganda, ababaka ba parliament, ba minister mu gavumenti eyaawakati neeya Beene, Bajjajja abataka aboobusolya n’abantu abalala bangi.


Bukedde Online - Atendeka Kiboga bagikubye ne yeekwasa\nGuardiola yeekengedde n’azza abazannyi mu...\nSsekabuuza, atendeka Kiboga Young FC\nKiboga Young FC eya Big League, yeekwasizza ddifiri Daniel Otim okuva e Soroti gw’erumiriza okubalyamu olukwe n’abaggya mu kibalo ky’okwesogga 'Super' obutereevu sizoni ejja. Ku Lwokuna, Kiboga yakubiddwa Kireka United FC ggoolo 3-2 mu Big League nga guno gwe gwabadde guwa Kiboga enkizo okutangaaza emikisa gy’okumalira ku ntikko y’ekibinja kya Rwenzori. Kiboga yeekwasizza nti ddiifiri yabasalirizza bwe yasse ggoolo zaabwe ssatu n’abamma ne peneti gye bagamba nti yabadde ntuufu.\nKiboga yazze mu mupiira guno ng’eyagala buwanguzi okwekuuma akabonero Proline FC k’ebadde ebasinga ku ntikko y’ekibinja olwo bwe bagikyaza (Proline) nga April 25, wiiki ejja bagyekubire okweddiza entikko nga bwe balinda emipiira ebiri egiba gibulayo (Doves FC ku bugenyi ne Kira United FC awaka).\nFelix Ssekabuuza atendeka Kiboga agamba nti baddiifiri ba Big League abamu balabika bazze n’ekigendererwa nga kyakubalemesa buwanguzi.\nAgattako nti omupiira gwa Kireka gwe baakuba ggoolo 4-0 mu nsisinkano eyasooka, baabadde basobola okuguwangula n’eggoolo nga 5-1, wabula ddiifiri Otim yagabidde Kireka ggoolo ez’ekyeyonoonero, n’asazaamu Penati ne ggoolo za Kiboga entuufu.\n“Ekyabadde ku kisaawe e Namboole nga kirabibwa n’omuto nti omupiira gwabaddemu ekkobaane, naye ffe tuli bwana bwa nkoko, tujja kwetakulira okutuusa nga tufuuse ensonga,” Ssekabuuza bwe yategeezezza kyokka yo Kireka yabawangudde ggoolo 3-2.\nProline y’ekulembedde ekibinja kya Rwenzori mu Big League n’obubonero 37, Kansai Plascon(34), Kiboga Young(33) ne Doves FC(33).\nShafiq Bisaso agudde mu bintu\nKiberenge ne Kawanda bagudde mu kawunyemu w'omuzannyo gwa Ludo


Bukedde Online - Bakutte 100 e Nabweru n'e Bwaise\nBakutte 100 e Nabweru n'e Bwaise\n'Mukomye okuyita siriimu obulwadde bwaffe'\nAbakristu balwanye n'ab'obusaale lwa ttaka...\nPOLIISI ekubaganye ne bakanyama abagambibwa okutigomya abatuuze b’e Nabweru ne Bwaise ekituusizza n’ettemu okweyongera mu bitundu bino.\nEkikwekweto kino okukolebwa kyaddiridde okutta omusuubuzi w’ewa Kisekka, Matia Ssali gwe baakubye amasasi ku Lwokuna ekiro ng’agezaako okutaasa omutuuze ababbi gwe baabadde babbako emmotoka wiiki ewedde.\nAduumira poliisi y’e Kawempe, Siraje Bakaleke yasoose kutuuka mu kitundu ekino ekya kalongooti e Nabweru gye yakubye olukungaana abatuuze ne balumiriza abadde akulira poliisi yaawo Ngabala nga bw’abadde omulagajjavu ne batuuka okuttira omuntu mu maaso ga poliisi.\nBakaleke yavudde mu mbeera n’akwata omuserikale n’amuggalira n’abawa omupya Aggrey Wakabi n’agamba nti Ngabala bagenda kumutwala mu kkooti ya poliisi n’ey’abantu baabulijjo amuvunaane okulagajjalira obulamu bw’abantu be yalayira okukuuma.\nOluvannyuma abatuuze baategeezezza poliisi ng’emmundu bwe ziyitiridde mu kitundu kino ng’ate ezimu abantu bazipangisa ku bapoliisi ekiro ne batigomya abantu.\nDorothy Nankya omu ku bakulembeze mu kitundu kino yakulembedde poliisi n’agitwala mu bibanda eby’enjawulo mwe baakwatidde abavubuka abasoba 100 ng’abamu bavudde mu mbeera ne bakubagana ne poliisi ebikonde nga beetaasa obutabatwala kubaggalira.\nBakutte 100 e Nabweru n’e Bwaise\nMinisita Mutagamba sooka kutusomesa\nAbavubuka b'e NRM balwanidde mu lukiiko


Omubaka Sematimba, abayimbi Lutaaya ne mukyalawe Namatovu batudde ebigezo bya S.6 - Watchdog Uganda\nOmubaka Sematimba, abayimbi Lutaaya ne mukyalawe Namatovu batudde ebigezo bya S.6\nOMUBAKA Peter Sematimba akiikirira amaserengeta ga Busiro saako abayimbi okuli Geofrey Lutaaya saako ne Mukyala we Ireen Namatovu batuyana zikala, olwe bigezo bya siniya ey’omukaaga bye batudde okutandika ku lwokubiri.\nKitegerekese nti bano ebigezo babituulidde mu ssomero elimu mu Disitulikiti ye Luwero, era nga Sematimba agamba nti abadde akooye okumubuuza ebbaluwa kwe yasomera ekibiina ky’omukaaga kyagamba nti abasinga wano mu Uganda kye bategeera.\nAgamba nti ddala kituufu yasoma era empapula azilina ezimusobozesa okuvuganya mu kifo kyonna mu ggwanga kubanga yasoma Diploma mu byamasanyalaze ne Compyuta mu Ggwanga lya America nga yasomera mu ttendekero lya Pacific Coast Technical Institute era namabaluwa nagafuna, nti kyokka bannaUganda babadde ssi bamativu na nsonga eno yadde nga ekitongole ekivunanyizibwa ku matendekero agawaggulu mu Ggwanga kyekeneenya empapula ze ne bazuula nga zituukana ne siniya ey’omukaaga eyetaagibwa.\n“Nasazeewo byonna mbimalirize kubanga nkooye abantu abagenda mu kkooti nga maze okubawangula” Sematimba bwe yategezezza.\nMu mwaka gwa 2016 gwe baavuganya naye ku kifo kyo bubaka mu Palimenti Steven Sekigozi yali yatwala Sematimba mu kkooti nga agamba nti teyasoma kutuuka mu siniya ey’omukaaga nga bwe kilambikibwa mu Semateeka we Ggwanga ku buyigirize eri omuntuayagala okubeera omubaka, era omulamuzi wa kkooti enkulu Lydia Mugambe nasalawo nti kituufu ebiwandiiko bya Sematimba byali tebiwera.\nOluvanyuma kkooti ejulirwamu yamenyawo ebyasalibwawo kkoti enkulu, era nesala nti Sematimba ebiwandiiko abilina era mu kifo alimu mu butuufu.\nYe Omuyimbi Geofrey Lutaaya ne Mukyalawe Ireen Namatovu nabo kitegerekese nti bali mu kibuuzo oluvanyuma lwa Lutaaya okutuula siniya ey’okuna omwaka oguwedde, Mukyalawe Namatovu abadde azze asuubiza abantu nti bagenda kutuula bonna n’omwami we okusobola okufuan obuyigirize obumala.\nLutaaya agenda kwesimbawo okukiikirira ekitundu kye Kakuuto gyazaalibwa era nga nakalulu yatandika dda okukanoonya.